Top 10 najčitanijih objava na portalu Balkan Green Energy News u 2018.\nNa samom kraju 2018. godine osvrnimo se na događaje, vesti i stavove eksperata koji su obeležili ovu godinu svojim radom, projektima i rezultatima, ali koji su, takođe, izazvali najveće interesovanje čitalaca srpske verzije portala Balkan Green Energy News.\nI dok se sigurno pitate da li su Vaši omiljeni postovi, vesti, intervjui, autorski tekstovi ili prikazi projekata iz čitavog regiona Balkana ušli na Top 10 listu najčitanijih u 2018. naš mali ali vredan tim Vam se zahvaljuje na ukazanom poverenju, lojalnosti i redovnom čitanju.\nZahvaljujući našoj upornosti i posvećenosti da besplatno, objektivno i profesionalno izveštavamo o razvoju održive energetike u regionu, klimatskim promenama, životnoj sredini i urbanoj mobilnosti, kao i vašim klikovima i praćenjem naše integrisane komunikacione platforme, portal Balkan Green Energy News se probio na prvo mesto u regionu po čitanosti među specijalizovanim portalima!\nMi ćemo se i u narednoj 2019. truditi da budemo Vaš izbor broj 1 kada je reč o informisanju o svima nam važnim temama, a Vama želimo srećnu, zeleniju i održivu 2019. godinu!\nObavezno posetite i englesku verziju portala i saznajte kojih 10 objava su najčitanije na engleskoj verziji portala!\nMesto broj 1 – Ministarka Mihajlović – prva adresa u Srbiji za energetsku efikasnost\nNa mestu broj 1 nalazi se intervju sa Zoranom Mihajlović, ministarkom građevinarstva, infrastrukture i saobraćaja u Vladi Srbije, koji se bavi temom javno-privatnog partnerstva kao modela unapređenja energetske efikasnosti. O ovoj temi smo uradili čitavu seriju intervjua i tekstova za publikaciju Unapređenje energetske efikasnosti kroz model javno-privatnog partnerstva sa predstavnicima ministarstava, opština, međunarodnih organizacija, kao i kompanija koje se bave pružanjem ove vrste usluga, ali izgleda da je čitaoce portala najviše interesovalo šta je poručila ministarka u čijoj nadležnosti se nalazi energetska efikasnost u zgradarstvu. Ako niste, pravo je vreme da pročitate najčitaniji sadržaj na našem portalu u ovoj godini:\nMesto broj 2 – Admir Softić – izazovi sa kojima se suočavaju nosioci reformi energetskog sektora u BiH\nVisoko drugo mesto drži autorski tekst Admira Softića, pomoćnika ministra za energetiku u Ministarstvu vanjske trgovine i ekonomskih odnosa Bosne i Hercegovine. Softić je čitaocima portala preneo najvažnije zaključke 4. Energetskog samita u Neumu, koji ujedno predstavljaju i najveće izazove sa kojima se nosioci reformi energetskog sektora u BiH suočavaju.\nMesto broj 3 – CoolHeating projekat u Srbiji – korišćenje biomase kroz modularne sisteme grejanja i hlađenja\nMeđunarodni projekat CoolHeating čiji je cilj podrška razvoju tržišta malih modularnih sistema za grejanje i hlađenje na bazi obnovljivih izvora energije u gradovima i opštinama jugoistočne Evrope, izazvao je veliko interesovanje i zauzeo sjajno treće mesto ove godine. Rezultat projekta koji je predstavljen na portalu je prethodna studija izvodljivosti za dva investiciona projekta malih modularnih sistema daljinskog grejanja iz obnovljivih izvora enegije, sa fokusom na biomasu, koji se planiraju realizovati u gradu Šapcu, ali i okolnim selima.\nCoolHeating u Šapcu – korišćenje biomase za daljinsko grejanje\nMesto broj 4 – NÜWIEL električna prikolica za bicikl\nFinalista ovogodišnjeg clim@ takmičenja za startapove u organizaciji Fonda za zeleni razvoj (GGF), tehnološki startap NÜWIEL iz Hamburga, izazvao je veliko interesovanje širom Evrope svojom električnom prikolicom za bicikl, ali očigledno i naših čitalaca.\nMesto broj 6 – Parlamentarci aktivni u praćenju primene politika energetske efikasnosti\nNa šestom mestu nalazi se izveštaj o seminaru održanom u albanskom parlamentu na kome se raspravljalo o ulozi poslanika u pripremi i praćenju primene politika energetske efikasnosti i klimatskih pitanja. Seminar je podržao Otvoreni regionalni fond za Jugoistočnu Evropu – Energetska efikasnost (GIZ ORF-EE), višegodišnji partner našeg portala, a u saradnji sa Sekretarijatom Energetske zajednice.\nMesto broj 7 – unapređenje energetske efikasnosti moguće je i bez povećanja CAPEX-a\nPrimeri dobre prakse predstavljaju rado čitane sadržaje na našem portalu, a projekat zamene dobavljača toplotnom energijom u jednom od maloprodajnih objekata trgovinskog lanca Mercator-S bez investiranja sopstvenih sredstava i povećanja CAPEX-a, najčitaniji je prikaz projekta. Sjajan model pružanja energetskih usluga koji je u regionu lansirala slovenačka Resalta, nekada poznata kao GGE, očigledno je rešenje koje može pomoći ne samo firmama, već i opštinama i gradovima da unaprede svoj energetski menadžment i smanje troškove.\nMesto broj 8 – Energetski doktor u Crnoj Gori pomogao unapređenju energetske efikasnosti (VIDEO)\nUspešna priča o programu GGF-a u Crnoj Gori za unapređenje energetske efikasnosti pretočena je u veoma interesantan video koji je kao sve zastupljeniji format na sajtu uspeo da se pozicionira među 10 najposećenijih sadržaja.\nMesto broj 9 – korišćenje otpada kao energenta i sirovine u proizvodnji cementa i dalje je tabu tema u Srbiji\nNe znam koliko ste upoznati sa problematikom uvođenja alternativnih goriva u procesu proizvodnje cementa. Iako cementne industrije u razvijenim zemljama odavno koriste otpad i kao energent i kao sirovinu, čime doprinese zbrinjavanju otpada i smanjenju uticaja cementne industrije na životnu sredinu, u Srbiji je ovo i dalje neka vrsta tabu teme. Zašto se ovo dešava i kako prevazići ovaj problem, saznali smo u intervjuu sa Dejanom Milinković, direktorkom Poslovnog udruženja Cementne industrije Srbije,\nMesto broj 10 – Energetska zajednica prva i prava adresa za zemlje regiona kada je reč o usklađivanju energetskih i klimatskih zakona sa EU\nListu završavamo intervjuom sa direktorom Energetske zajednice, Janezom Kapačom. On i njegov tim su tokom 2018. godine bili među najaktivnijim institucijama u našem regionu. Zemlje članice Energetske zajednice veoma sporo implementiraju nove zakone, ali saglasne su da kada je reč o Direktivi o industrijskim emisijama i pokretanju procedure za određivanje ciljeva za obnovljive izvore energije (OIE), energetskoj efikasnosti i smanjenju emisije gasova sa efektom staklene bašte do 2030. godine, Janez Kopač i tim Energetske zajednice prava su i prva adresa. Otuda i veliko interesovanje za intervju koji smo objavili početkom ove godine.\nTagovi: Admir Softić, Cementna industrija Srbije, clim@, Dejana Milinković, energetska efikasnost, Energetska zajednica, GGF, GIZ ORF-EE, Janez Kopač, javno-privatno partnerstvo, Resalta, Udruženje reciklera Srbije, Zorana Mihajlović\nPočetna » Vesti » Energetska efikasnost » 10 najčitanijih objava na portalu Balkan Green Energy News u 2018.


Četvrtak, 30 Juni 2016 10:52\nU Sarajevu je za danas najavljeno saopštavanje konačnih rezultata popisa stanovništva u BiH iz 2013. godine , od čega se ogradila Narodna skupština Republike Srpske koja je zatražila povlačenje odluke o objaviljivanju tih rezultata, a Klub Bošnjaka u Vijeću naroda Republike Srpske odlučio je danas da tim povodom pokrene proceduru zaštite vitalnog nacionalnog interesa.\nŠef Misije OSCE u BiH, ambasador Džonatan Mur poručio je da nijedan rezultat bilo kakvog popisa stanovništva ne može promeniti činjenicu da svi građani BiH imaju ista prava. Mur je, povodom najavljenog saopštavanja rezulata popisa stanovništva u pisanoj izjavi dostavljenoj medijima, poručio i da nijedan rezultat bilo kakvog popisa ne može opravdati diskriminaciju.\nIz Agencije za statistiku BiH najavljeno je ranije da će u četvrtak, 30. juna, biti objavljeni konačni rezultati Popisa stanovništva, domaćinstava i stanova u toj državi. Rezultati će, kako biti prezentovani u hotelu Evropa, a iz Agencije poručuju da je riječ o važnom događaju za sve u BiH s ciljem informisanja javnosti.\n"U skladu sa Zakonom o popisu BiH biće prezentovani konačni rezultati iz svih oblasti popisa za koje su prikupljani podaci", kazala je Mirsada Adembegović, savjetnica za odnose s javnošću Agencije za statistiku BiH. Narodna skupština Republike Srpske odbacila je, međutim, odluku o objavi tih rezultata.\nNa posebnoj sjednici, poslanici su zaključkom obavezali vladu i druge entitetske institucije te predstavnike u institucijama Bosne i Hercegovine da "aktivno koriste sva pravna, politička i druga legalna sredstva da bi se nezakoniti jedinstveni program obrade podataka popisa stanovništva, domaćinstava i stanova u BiH 2013. stavio van snage".\nUkoliko direktor Agencije za statistiku Jukić do 25. juna ne povuče odluku o jedinstvenom programu obrade podataka popisa stanovništva, koju u Republici Srpskoj smatraju nezakonitom, Narodna Skupština Republike Srpske obavezuje entitetsku vladu i Republički zavod za statistiku da povuku predstavnike iz Centralnog popisnog biroa te zahtjeva da iz ovog biroa budu povučena i preostala dva člana iz reda srpskog naroda.\nPredsjednik Republike Srpske Milorad Dodik rekao je ranije da smatra da rezultate popisa treba u potpunosti odbaciti. Dodik je poručio i da je spreman da prekine pregovore o bilo kojem pitanju koje se tiče BiH dok se ne riješi pitanje popisa. Situacija sa rezultatima je dodatno iskomplikovana nakon što je Klub Bošnjaka u Vijeću naroda Republike Srpske odlučio da pokrene proceduru zaštite vitalnog nacionalnog interesa na zaključke Narodne skupštine u vezi sa popisom stanovništva od 21. juna.\nPredsjednik Kluba Bošnjaka Mujo Hadžiomerović rekao je da je sporna sama uloga zaključaka u smislu da nemaju nikakvog uticaja na institucije BiH i sam popis, ali i to što su zaključci objavljeni u "Službenom glasniku Srpske" prije izjašnjavanja Veća naroda, a kasnije, ipak, upućeni tom veću na razmatranje.\n"Narodna skupština je na neki način postala generator rušenja i Ustava i svih procedura koje su propisane poslovnicima", rekao je Hadžiomerović novinarima nakon sjednice Kluba Bošnjaka. On je naglasio da je Klub prvobitno smatrao da skupštinskim zaključcima ne daje značaj i da ne pokreće proceduru zaštite vitalnog nacionalnog interesa, ali da su to, ipak, učinili u želji da se cijela procedura razradi i analizira.\n"Sve mislimo da smo iscrpili nepoštovanja procedura, ali ako to ne bi spriječili to bi postala praksa i ubuduće", rekao je Hadžiomerović. Jukić je ranije saopštio da je nakon sjednice Centralnog popisnog biroa BiH od 18. maja saopšteno da je usvojena metodologija obrade podataka popisa stanovništva. Popis stanovništva u BiH sproveden je od 1. do 15 oktobra 2013. Prvi preliminarni rezultati popisa stanovništva u Bosni i Hercegovini 2013. su objavljeni 5. novembra 2013. godine.\nPrema tim odacima, u BiH živi 3.791.662, od čeka 2.371.603 osobe u FBiH, 1.326.991 u Republici Srpskoj i u Distriktu Brčko 93.028 osoba. Rezultati po opštinama i naseljenim mestima objavljeni su 6. decembra 2013. godine i u njima su izneseni podaci o broju stanovnika po naseljenim mjestima, broju domaćinstava i broju popisanih stanova u svim opštinama Bosne i Hercegovine. Preliminarni rezultati popisa podložni su promenama tokom statističke obrade podataka. Krajnji rok za objavu konačnih rezultata Popisa stanovništva 2013. je 1. juli ove godine.\nViše iz kategorije: « Akcize na gorivo povećane za 15 feninga Plaćamo najskuplje lijekove u Evropi »


Regionalni odgovor na globalne probleme u sajber prostoru\nKonferenciju „Regionalni odgovor na globalne probleme u sajber prostoru“, koja je danas održana u Naučno-tehnološkom parku Beograd, otvorila je Gordana Danilović Grković, v.d. direktora NTP Beograd i poželela dobrodošlicu svim gostima.\nDržavni sekretar u Ministarstvu trgovine, turizma i telekomunikacija Tatjana Matić, saopštila je da uspostavljanje i razvoj informacione bezbednosti na nacionalnom nivou mogu biti ostvareni u punoj meri jedino kroz aktivnosti koje su istovremeno koordinisane na nacionalnom i međunarodnom nivou.\nOna je posebno istakla značaj saradnje sa OEBS-om i drugim međunarodnim organizacijama. „Od velikog značaja za Republiku Srbiju je učešće njenog predstavnika u radu Grupe Vladinih eksperata za razvoj u oblasti informacija i telekomunikacija u kontekstu međunarodne bezbednosti u sazivu za 2016/2017 godinu. Učešćem u radnoj grupi naša država želi da pruži doprinos uspostavljanju i razvoju međunarodnog mira i stabilnosti u području primene informacija i telekomunikacija“, zaključila je državni sekretar.\nUvodni govor održao je i vršilac dužnosti pomoćnika ministra spoljnih poslova za bezbednosnu politiku, ambasador Branimir Filipović, koji je u svom izlaganju ukazao na to da je danas sajber bezbednost, pored terorizma i snabdevanja energentima, jedan od najznačajnijih globalnih izazova sa kojima se suočavamo.\n„Stoga postoji potreba da se postigne međunarodni konsenzus o pravilima ponašanja u sajber prostoru i borbi protiv svih vrsta njegovih zloupotreba“, rekao je Filipović.\nPrisutne je pozdravio i šef Misije OEBS-a u Srbiji Andrea Oricio, a glavni govornik na konferenciji bio je predsedavajući Grupi vladinih eksperata Ujedinjenih nacija 2016/2017. i koordinator za međunarodnu sajber politiku i sajber bezbednost u Ministarstvu inostranih poslova Nemačke Karsten Gajer.\nKonferenciju „Regionalni odgovor na globalne probleme u sajber prostoru“ organizovali su Ministarstvo spoljnih poslova i Ministarstvo trgovine, turizma i telekomunikacija Republike Srbije, uz podršku Ministarstva inostranih poslova Nemačke.


Veran Matić - Proces - Javni servis\nTanja Fajon. Foto: BETAPHOTO/MILAN OBRADOVIC/Arhiva\nKonkretna izjava odnosila se na pitanje u vezi sa odlukom predstavnika dela opozicije koji nisu delegirali predstavnike u prošireni sastav RIK-a i privremeno telo za monitoring medija. Prebiram u glavi rečenicu o isključivanju i uključivanju u proces, oko čega u našem društvu ima dosta različitih mišljenja i razmimoilaženja. Svako donosi odluke prema sopstvenom nahođenju i ima slobodu, ali i odgovornost za ono što proističe nakon takve odluke.\nU medijskoj sferi se malo po malo aktuelizuje debata o učestvovanju u procesima u kojima ste upućeni na predstavnike državnog aparata. Večita je dilema da li se uključenjem u proces posredno daje legitimitet neradu, propustima i nedopustivim potezima vlasti koji često rezultiraju raskolom. Skoro svake godine imamo bar jedan primer te vrste koji se najčešće rešava i premošćava aktivnim učešćem inostranih organizacija ili diplomata koji posreduju da se proces održi, spasavajući time čast i do tada uložena projektna sredstva poreskih obveznika država koje reprezentuju.\nU poslednje vreme njihov aktivizam je zamro i prebacio se na polje u kome učestvuju evroparlamentarci. Rezultat je da skoro godinu dana Radna grupa za bezbednost i zaštitu novinara radi u značajno okrnjenom sastavu, nakon napuštanja predstavnika Koalicije za slobodu medija. Dosadio sam sam sebi ponavljajući koliko je štetno što više truda nije uloženo da se svi vrate za pregovarački sto i da zajedno redefinišemo postulate koji nas ujedinjuju na tom polju.\nPratim muke novoformiranog Privremenog tela za nadzor medija i jasno mi je da je bolje da postoji nego da ga nema. Rade Veljanovski je dobio legitimitet i mogućnost da se pojavljuje u medijima i da ocenjuje, kritikuje i analizira stanje u medijima u predizborno vreme. Stičem utisak da se najviše vremena brani od (ne)argumentovanih napada koji stižu sa svih strana. Znam kako mu je, ali je to cena koja se plaća ako nešto želite i pokušate da promenite umesto da stojite po strani samo kritikujući i očekujući čudo.\nČuda postoje samo u bajkama i zato se tokom pomenutog procesa mora aktivno raditi. Primer je analiza SLAPP tužbi koju sam nametnuo kao temu za naredni sastanak Radne grupe za bezbednost i zaštitu novinara. U toj sferi nismo izolovano ostrvo jer se sa istim problemom suočavaju mnoge evropske države. Prepoznajući pretnju koju predstavljaju Strateške tužbe protiv sudelovanja javnosti (SLAPP), nevladina organizacija CASE (koja okuplja brojne evropske članice) uputila je apel potpredsednici Evropske komisije Veri Jurovoj i povereniku EU za pravosuđe Didijeu Rejndersu kako bi se unutar Europske unije zaustavile te tužbe i zlostavljanja novinara. Mi na taj voz moramo da se ukrcamo kako znamo i umemo i za tako nešto je potrebno da pokrenemo takva pitanja ovde, kao što je CASE to učinio sa Evropskom komisijom.\nOhrabruju najave da će centralna tema budućeg češkog predsedavanja biti sloboda medija. Moguće je da će u drugoj polovini ove godine Evropska komisija usvojiti predlog dugo najavljivanog evropskog zakona o slobodi medija.\nSve su to procesi u kojima učestvuju predstavnici države i nevladin sektor. U njima možete i ne morate učestvovati. Mišljenja sam da je uvek bolje biti za stolom nego pored njega. Pogotovo u raspolućenom, polarizovanim i posvađanom društvu kakvo je naše.


Obuka i kurs - standardi MRS 12, MRS 19 i MRS 37\nObuka i kurs - standardi MRS 12, MRS 19 i MRS 37 - Audio verzija\nPored samostalnih računovođa, predviđeno je da stručni seminar za primenu računovodstvenih standarda MRS 12, MRS 19 i MRS 37 treba da pohađaju i ona lica koja u okviru određene firme imaju dužnost da sastavljaju finansijske izveštaje, jer će se oni tokom trajanja ove edukacije upoznati sa primenom svih pomenutih standarda, a čije odredbe se odnose kako na regulisanje primanja zaposlenih, tako i na porez na dobit, odnosno na potencijalnu imovinu, obaveze i rezervisanja.\nTrebalo bi da svako ko želi u toj oblasti da se edukuje zna da Obrazovni centar Akademije Oxford organizuje nastavu u skladu sa pravilima individualne, grupne i poluindividualne, to jest da se svaka od njih može pohađati online i u brojnim poslovnicama ove institucije. Upravo zato što je ponuda vrlo obimna, to svaki prijavljeni treba da se opredeli kako će časove da prati, ali je takođe važno naglasiti da izuzev nastave za pojedinačne polaznike, pomenuta institucija organizuje i onu edukaciju, koju prvenstveno treba da pohađaju radnici koji su zaposleni u nekoj firmi. Tada se vrlo vodi računa da zahtevi klijenata budu ostvareni, to jest da njihovi zaposleni časove pohađaju baš onako kako im najviše odgovara, pa zato i jeste predviđeno da se ovlašćeno lice u onoj kompaniji koja je zainteresovana za ovu obuku, o načinu edukacije detaljno dogovara sa koordinatorom za nastavu bilo kog predstavništva institucije organizatora. Tako će oni zajedno odlučiti da li će zaposleni časove da prate kroz grupnu ili poluindividualnu, odnosno individualnu nastavu. A svakako će biti i posebno važno da odluče da li će ona biti organizovana u jednoj od poslovnica organizatora ili online, odnosno na nekoj drugoj lokaciji, što je zapravo dozvoljeno samo kada se sprovodi taj tip edukacije.\nŠto se tiče pojedinačnih polaznika, njima je na raspolaganju, sa jedne strane poluindividualni, grupni i individualni kurs i obuka za primenu računovodstvenih standarda MRS 12, MRS 19 i MRS 37, a sa druge online i klasična vrsta edukacije. Baš zato se od svakog prijavljenog i zahteva da svoju odluku o načinu pohađanja ove edukacije saopšti ovlašćenom predstavniku one poslovnice u kojoj se bude prijavio, jer će nakon toga moći da dobije sve potrebne informacije o načinu na koji se ona sprovodi.\nKada je u pitanju stručni seminar koji se organizuje online, tada zainteresovani imaju obavezu nastavu da pohađaju isključivo preko svog računara, ali i da pre početka, na njega instaliraju softver i to prema pravilima. Naročito je važno da napomenemo i to da institucija organizatora zapošljava stručnjake čija specijalnost je pružanje tehničke podrške onim polaznicima koji imaju neki problem tokom instalacije, tako da će im biti omogućeno da ga na najbrži i najlakši mogući način otklone.\nA ako neko bude doneo odluku predavanja da pohađa na klasičan način, zapravo se podrazumeva da prihvata obavezu da dođe lično u jednu od poslovnica pomenute institucije i da tu prati časove.\nVrlo je jednostavan način na koji se organizuje individualni kurs, a on podrazumeva potpuno isti princip kao i kada časove treba da pohađaju dvoje polaznika u isto vreme, a u kom slučaju se sprovodi takozvana poluindividualna edukacija. Svi prijavljeni se tada obavezuju da sa nadležnim profesorom, to jest sa kordinator za nastavu onog predstavništva u kome su se prijavili, preciziraju po kom principu će se onaj vid nastave koji žele da prate odvijati. Tačnije, definisaće prvo kog datuma će početi poluindividualni ili individualni seminar za primenu računovodstvenih standarda MRS 12, MRS 19 i MRS 37, a odmah posle toga će da odrede i kakvom bi to trebalo da bude dinamikom, to jest u kojim terminima.\nKada neko odluči da ovaj kurs pohađa sa više polaznika, on mora da zna da se grupni vid edukacije, zapravo organizuje prema vrlo strogim pravilima, te da se ne dozvoljava menjati apsolutno nijedan segment, koji će tada da definiše ovlašćeno lice jedne od poslovnica organizatora. Jednostavnije govoreći, najpre mora da se minimum 4 kandidata prijavi u jednoj od poslovnica, te da navede da upravo tu vrstu edukacije želi da prati. Odmah nakon toga koordinator za nastavu definiše pravila po kojima će se ta edukacija odvijati, a u smislu da precizira kog datuma bi trebalo grupna obuka da počne, te u kojim terminima će časove polaznici da prate i na kraju, svakako da definiše i dinamiku njenog održavanja. Naveli smo prethodno da se svaki polaznik koji odluči predavanja da prati na taj način, u potpunosti mora pridržavati svih tih smernica, budući da nije u tom slučaju dozvoljeno da nijedna izmena, po zahtevu polaznika, bude izvršena.\nVažno je da svako ko prethodno izvrši prijavu lično prisustvuje upisu, te da svakako u tom trenutku priloži i svu onu dokumentaciju koja zvanično spada u obaveznu. Takođe je bitno i da pre upisa bude izvršena prijava, a zainteresovanim licima je na raspolaganju mogućnost prijavljivanja online, zatim preko telefona odabranog predstavništva pomenute institucije i lično. Svakako obavezno mora biti ispoštovano pravilo o podacima koje mora da navede svako ko bude odlučio da prijavu izvrši elektronski, jer je tada vrlo važno da izuzev svog imena i prezimena, dostavi i informacije o datumu svog rođenja, kao i kontakt podatke.\nŠta izučava seminar za primenu računovodstvenih standarda MRS 12, MRS 19 i MRS 37?\nU kojim tačno prilikama se primenjuje svaki od pomenutih računovodstvenih standarda je prva i osnovna tema sa kojom će specijalizovani kurs i obuka za primenu računovodstvenih standarda MRS 12, MRS 19 i MRS 37 da upozna zainteresovane, a nakon toga će jedan po jedan standard biti obrađivan u skladu sa nastavnim programom.\nPored ostalog će prisutni naučiti, recimo da se MRS 12 računovodstveni standard odnosi na porez na dobitak, dok su primanja zaposlenih regulisana standardom MRS 19, a potencijalna imovina i obaveze, kao i rezervisanja, računovodstvenim standardom MRS 37.\nNakon što se budu precizno upoznali sa njihovim poljem primene, polaznicima ove edukacije će predavači objasniti i kako se primenjuje odlaganje poreskih obaveza, a u skladu sa pravilima konkretnog standarda, te će ih naučiti i koje su to komponente prisutne prilikom troškova rezervisanja, ali i koje vrste rezervisanja sve postoje. Takođe će biti reči i o unošenju svih tih promena u izveštaje o ostalom rezultatu, kao i u bilanse uspeha.\nNastavnim planom je svakako predviđeno i da se svako ko bude pohađao stručni seminar za primenu računovodstvenih standarda MRS 12, MRS 19 i MRS 37 osposobi da potpuno samostalno obrađuje odložena poreska sredstva, kao i odložene poreske obaveze, ali i da nauči na koji način se vrši njihovo prikazivanje u bilansima.\nUzevši u obzir da se obrađuje i tema koja je vezana za pravilnu obradu oporezive i računovodstvene dobiti, to se podrazumeva i da će svaki polaznik naučiti da sasvim samostalno odredi šta je privremena razlika između tih vrsta dobiti, a šta stalna. Prema pravilima nastavnog programa je, isto tako predviđeno i da se kroz praktične primere svaki prisutni upozna sa pravilnom primenom svakog od navedenih standarda, a tom prilikom će im predavači objasniti i koje se greške najčešće u praksi viđaju, to jest kako je potrebno postupiti da do njih ne bi ni došlo.\nNa kom mestu i kada se održava kurs i obuka za primenu računovodstvenih standarda MRS 12, MRS 19 i MRS 37?\nPotpuno je za očekivati da svakog kandidata zanima kada i gde se organizuje specijalizovana obuka i kurs za primenu računovodstvenih standarda MRS 12, MRS 19 i MRS 37, pa zato moramo naglasiti da on te informacije može da dobije tek pošto samostalno bude doneo odluku da li će pohađati online ili klasičnu edukaciju, to jest da li će predavanja pratiti kroz individualnu, grupnu ili poluindividualnu nastavu.\nKod poluindividualne i individualne edukacije je prisutan potpuno isti način organizacije, to jest tada svako ko izvrši prijavu definiše ne samo termine u kojima će se nastava održavati, nego i tačan datum njenog početka, kao i dinamiku.\nA ukoliko neki kandidat bude odlučio da pohađa grupni seminar, od njega neće zavisiti ništa od toga, budući da on ima obavezu u tom slučaju da prihvati apsolutno sve što organizator bude odredio. Tačnije rečeno, svaki polaznik prvo treba da zna da u jednoj grupi sme da bude prisutno između četvoro i osmoro ljudi, to jest da se mora prvo minimalan broj njih prijaviti i kreirati jedna grupa, a kako bi taj tip edukacije mogao da bude organizovan. Pošto se navedeni zahtev bude ispunio, koordinator za nastavu će kreirati jednu grupu, a posle će odmah da odredi kada će nastava da počne, u kojim terminima će predavanja da se sprovode i po kakvoj će to da bude dinamici, te će naravno svakoga ko je izvršio prijavu i da o tome obavesti. Napominjemo da se ne dozvoljava da bude ispunjen zahtev nijednog kandidata koji je vezan za izmenom bilo čega od prethodno navedenog, budući da se primenjuje naročito rigorozan princip organizacije.\nPreostalo nam je da navedemo i to da se korporativni seminar za primenu računovodstvenih standarda MRS 12, MRS 19 i MRS 37 takođe može organizovati i to ili u svakoj našoj poslovnici ili online, a postoji mogućnost i da klijent iznese zahtev da zaposleni edukaciji pristupaju u svojoj kompaniji. Tada se, naravno navedeni zahtev ispunjava, ali uz uslov da klijent tada ispoštuje sve smernice koje su vezane za osobenosti odabranog prostora. Naravno da će se koordinator za nastavu jedne od poslovnica organizatora i predstavnik zainteresovane kompanije dogovoriti ne samo o mestu održavanja te vrste edukacije, nego i o tome da li će zaposleni predavanja da prate u grupi ili možda individualno, te u paru.\nU skladu sa kojim principima se organizuje obuka i kurs za primenu računovodstvenih standarda MRS 12, MRS 19 i MRS 37?\nTrebalo bi da svako ko donese odluku da pohađa ovu vrstu edukacije ima na umu činjenicu da se stručni kurs i obuka za primenu računovodstvenih standarda MRS 12, MRS 19 i MRS 37 može pohađati kako individualno, tako i u paru, ali i u grupi, a da Obrazovni centar Akademije Oxford željenu vrstu edukacije može da organizuje i online i na klasičan način, tako da, praktično rečeno svaki prijavljeni ima mogućnost da izabere na koji način će nastavu da prati i gde će to da učini.\nZa klasičan vid edukacije je specifično to što se predavanja organizuju u svakom predstavništvu ove institucije, a ona se nalaze na preko 20 lokacija u celoj našoj zemlji.\nTakođe je bitno da svaki kandidat koji izrazi želju predavanja da prati online zna da tada treba časove da pohađa preko sopstvenog kompjutera, s tim da u tom slučaju svakako ima obavezu da na njega instalira određeni tip softvera, A nastava se organizuje putem takozvanih virtuelnih učionica, tako da kandidati koji za tim budu imali potrebe, svakako mogu da dobiju i svu neophodnu tehničku podršku tokom procesa instaliranja te vrste softvera.\nDa bi započeo grupni kurs, potrebno je razumljivo da bude napravljena jedna grupa, a to iziskuje prijavljivanje 4 kandidata minimum, s tim što je, takođe precizno definisano da najviše 8 ljudi ima pravo tu vrstu edukacije da pohađa. U tom slučaju, dinamiku po kojoj će se nastava organizovati, termine i datum početka, ima pravo samo da odredi zvanično ovlašćeni predstavnik jedne od poslovnica, a tačnije baš one u kojoj se konkretni uslov bude ostvario. Svakako će prijavljeni na tačno određen način da budu obavešteni o svim pravilima koja će morati da budu ispoštovana od strane svakog pojedinačno kandidata, pošto se ne dozvoljava ni u kom slučaju sprovoditi izmene.\nPrilikom organizacije individualne i poluindividualne nastave se primenjuje potpuno drugačiji princip, tako da se dozvoljava svim prijavljenima da preciziraju najpre kog datuma će konkretni seminar za primenu računovodstvenih standarda MRS 12, MRS 19 i MRS 37 da počne, ali i u kojim terminima i kakvom dinamikom će se odvijati i to sa zvanično ovlašćenim predstavnikom upravo one poslovnice u kojoj se i prijavljuju, te sa nadležnim predavačem.\nNaravno da će pomenuta institucija organizovati i edukaciju namenjenu zaposlenima u sklopu neke kompanije, a takođe se i tom prilikom sprovodi vrlo slobodan princip organizacije. Naime, dozvoljava se svakom klijentu da se sa osobom koja je u određenoj poslovnici organizatora ovlašćena, dogovori ne samo o terminima i o dinamici održavanja korporativnog seminara, nego i o datumu njegovog početka, kao i o mestu na kome bi zaposleni trebalo predavanja da pohađaju. Samo u tom slučaju je dozvoljeno da se lokacija na kojoj se nastava sprovodi promeni, ali isključivo ako se radi o prostoru koji u potpunosti odgovara tačno definisanim karakteristika, s tim da će sa njima na vreme svaki klijent da bude detaljno upoznat.\nKoliko traje seminar za primenu računovodstvenih standarda MRS 12, MRS 19 i MRS 37?\nUkupno će 4 dana da traje stručna obuka i kurs za primenu računovodstvenih standarda MRS 12, MRS 19 i MRS 37, a kandidati će imati časove u trajanju od po 90 minuta, što je ustvari po dva školska časa i to u toku jednog dana. Ovako je 8 školskih časova nastave raspoređeno isključivo ako se kandidati budu odlučili da je pohađaju u formi grupne, a naravno da će ih neposredno pre početka, to jest nakon kreiranja jedne grupe, o svim neophodnim detaljima obavestiti ovlašćeno lice onog predstavništva u kome je ispunjen uslov za početak tog tipa edukacije.\nMeđutim, svi kandidati koji ipak budu odlučili časove da pohađaju ili individualno ili sa još jednom osobom, a kada se organizuje poluindividualni vid nastave, će sve podatke koji se odnose najpre na dinamiku, a zatim i na datum početka, kao i na termine, precizirati sa profesorom i sa koordinatorom za nastavu predstavništva organizatora u kome zvanično i budu prijavu izvršili.\nPraktično rečeno, sve to isto se podrazumeva i kada je u pitanju korporativni seminar za primenu računovodstvenih standarda MRS 12, MRS 19 i MRS 37, jer se ovlašćeno lice određene kompanije o načinu sprovođenja tog tipa nastave dogovara sa predstavnikom organizatora.\nSpisak gradova za kurs i obuku primene računovodstvenih standarda MRS 12, MRS 19 i MRS 37


To samo majka na Balkanu rađa – dva rođena brata Srbin i Musliman – Nadlanu.com\nTo samo majka na Balkanu rađa – dva rođena brata Srbin i Musliman\nObjavljeno 26. nov 2012. / 11:06:53\nOdavno je poznato da su balkanske majke svetski fenomen – u stanju su da rode dva rođena brata i to jednog Srbina, a drugog Bošnjaka, ili jednog Crnogorca, a drugog Srbina.\nO neobičnoj istoriji ovih podneblja svedoči još neobičnija skulptura, nedavno postavljena ispred muzeja u Prijepolju. U granitu su isklesani likovi majke sa sinovima različite veroispovesti – jednim pravoslavne i drugim islamske vere.\nSkulptura, urađena na osnovu fotografije iz 1919. godine, a simbolizuje prošlost i sadašnjost Polimlja i upućuje na ono što je najdragocenije u tom kraju – poštovanje i ljubav među ljudima različite vere, javlja RTS.\nRođaci dve vere nedavno su se sredli ispred skulpture svoje pramajke Milinko Pejović i Lutvo Poturk. Prabaka Ružica ostavila je u amanet – a posle odluke koja sigurno nije bila ni malo laka, da najmlađi od petorice sinova, pređe u islam.\nMilinko Pejović, iz Užica kaže da ne zna ko može da se pohvali svojom prabakom, odnosno takvim porodicama. Lutvo Poturak, iz Prijepolja navodi da treba da upoznaju i svoju decu da bi mogli da nastave tradiciju.\nDa li je Risto promenio veru zbog prisile ili ga je majka dala muslimanskom paru bez dece koji im se našao u nevolji, to više niko sa sigurnošću ne može da zna. Zna se, međutim, da su se braća i dalje volela i posećivala, i da je Luku i Aliju sa majkom ovekovečio advokat Andrija Bogdanović. Fotografija je deo porodičnog nasleđa, a njena simbolika navela je Andrijinog sinovca da je rodnom kraju pokloni kao skuplturu.\nHuligani neće moći da gledaju fudbal u Rusiji\nPožarevac: Pobegla iz porodilišta i ostavila bebu


Heroj nacije: Nišino napustio klupu Japana - Sportska centrala\nHeroj nacije: Nišino napustio klupu Japana\n5 jula 2018. 13:07\nFudbalski savez Japana potvrdio je danas da je dosadašnji selektor te reprezentacije Akira Nišino napustio mesto trenera nacionalnog tima.\nNišino, koji je Japance vodio do osmine finala ovogodišnjeg Svetskog prvenstva u Rusiji, nije želeo da nastavi sa poslom selektora te zemlje, iako mu je Fudbalski savez ponudio produžetak saradnje.\nPojavio se na konferenciji za medije i rekao da se nada da će Japan konačno uspeti da ode stepenik više na narednom velikom takmičenju, pošto u su na poslednja tri Svetska prvenstva na kojima su učestvovali (2002, 2010. i 2018.) ispadali u prvoj rundi nokaut faze.\n– Ne možemo tražiti od Nišina da ostane naš selektor, ali se nadamo da će nastaviti da potpomaže japanski fudbal na neki drugi način – rekao je predsednik Fudbalskog saveza Japana Kozo Tašima, pri povratku tima iz Rusije.\nNišino je preuzeo Japance u aprilu ove, nakon što je klupu zbog nesuglasica sa igračima napustio bosanskohercegovački stručnjak Vahid Halihodžić. Uspeo je da ih dovede u osminu finala, gde su imali 2:0 protiv Belgije, ali ni pored toga nisu uspeli da prođu u četvrtfinale.


I danas nastavljena podela subvencija za poljoprivredne proizvođače | Televizija Leskovac\nI danas nastavljena podela subvencija za poljoprivredne proizvođače\nVlasnicima 456 poljoprivrednih gazdinstava, registrovanih u samom gradu i pojedinim prigradskim naseljima, danas su isplaćene subvencije za koje su konkurisali kod Budžetskog fonda za razvoj poljoprivrede, u ukupnom iznosu od 17,2 miliona dinara.\nMeđu poljoprivrednicima koji će zahvaljujući ovim sredstvima unaprediti svoju proizvodnju su Danijela Stefanović i Slobodan Dimitrijević iz Gornjeg i Donjeg Stopanja. Njih su danas posetili predstavnici lokalne samouprave i uručili im ugovore o subvencijama.\nDanijela Stefanović nedavno se vratila iz Bugarske u svoje rodno mesto. Na njenom imanju u toku su radovi na izgradnji hale za preradu pečuraka, a planira da na početku predstojeće poljoprivredne sezone zasadi jagode i pečurke.\nSlobodan Dimitrijević iz Donjeg Stopanja, koji se godinama bavi pčelarstvom, ljubav prema poljoprivredi nasledio je od oca Jovice, iskusnog voćara. Aplicirali su za dve mere, a zahvaljujući dobijenim sredstvima nabavili su vrtilicu za med i atomizer za prskanje, što će im umnogome olakšati proizvodnju.\nPodsetimo, zbog velikog interesovanja, izdvajanje za poljoprivredne subvencije je sa 30 miliona dinara rebalanskom budžeta povećano na 34,5. Zahvaljući tome, 994 poljoprivredna gazdinstava su preko ovog programa u saradnji sa gradom, stekla mogućnost da ulože sredstva u unapređenje i modernizaciju proizvodnje.\nTags: poljoprivreda, subvencije\nPočela novogodišnja podela paketića za najmlađe\nObnovljena spomen-bista Milanu Nešiću


Otvoren Državni pčelarski sajam – Beogradski sajam\nOvog vikenda – 3. i 4. februara, na Beogradskom sajmu se, u hali 2, održava jubilarni, 10. Državni pčelarski sajam. Organizator ove međunarodne manifestacije je Savez pčelarskih organizacija Srbije.\nPored takmičarskog dela, u okviru Sajma biće organizovani međunarodni stručni seminari „Sopstvenim pogonom do plasmana meda“ i „Znanjem do meda“. Organizatori su pripremili i bogat prodajni, izložbeni, obrazovni, promotivni, privredni i turistički sadržaj.\nUlaz za građane i članove SPOS-a je besplatan, a pčelari koji nisu članovi ove organizacije ulaznicu će plaćati 200 dinara. Od ove godine uvedena je i dnevna ulaznica – za tri ulaza, koja košta 500 dinara.\nParking ispred Sajma je besplatan (pre prelaska pruge, sa leve strane), a nakon prelaska pruge se plaća 300 dinara na dan za automobile, a 900 dinara za autobuse, dok se u krugu Sajma parking plaća po započetom satu.\nBeogradski sajam2018-02-05T09:40:52+02:0003.02.2018.|Pčelarski sajam|


Sve se čini kako bi se širenje virusa zaustavilo, a posebno zbog straha od južnoafričkog soja omikron koji se smatra zaraznijim od delte i već ima veliki broj mutacija.\nPoslednji izveštaj italijanskih zdravstvenih vlasti potvrđuje više od 13.000 zaraženih i 51 preminulu osobu. Stepen pozitivnosti porastao je na 2.4 odsto i u porastu je broj hospitalizovanih koji završavaju na intenzivnoj nezi. To su inače skoro sve nevakcinisani pacijenti.\nNa Siciliji maske na otvorenom obavezne već sedam dana\nIako je Italija vakcinisala 84,5 odsto stanovništva starijih od 12 godina, moralo se pribeći meri vraćanja maski na lice na otvorenom u Vareze, Milanu, Bolonji, Bergamu (pravi bum u broju zaraženih), a slede odluke u Breši, Padovi, Pezaru, Aosti, Jezolu, Vićenci, Monci, Komou, i malim i velikim opštinama na “istoj liniji”. Već se razmišlja o takvoj odluci i u Rimu i Firenci, u zonama sa visokom koncentracijom okupljanja, a takođe i u Veneciji u božićnom periodu. Odluka o vraćanju maski na lice na otvorenom doneta je prvo na jugu, u Kampaniji, na Siciliji, gde čitavu sedmicu važi ovo pravilo.\nU nekim gradovima obaveza nošenja maski je limitirana u vremenu od 9 do 22 sata, od 9. do 15. januara. To je posebno važno za istorijske delove gradova gde je koncentracija stanovništva najveća, jer je počela božićna kupovina, stanovništvo se kreće, više okuplja na uličnim pijacama popularnim „merkatinima“ i mogućnost zaraze je veća, kao i u ulicama u trgovinskim zonama.\nU javni prevoz može ući samo sa Fp2 maskama\nPrvi region u Italiji koji je prešao u tzv. žutu boju, sa većim rizikom od broja zaraženih, je Frili-Venecija Đulija, koji je sa Alto Adiđe doneo naredbu da se u javni prevoz može ući samo sa Fp2 maskama. Novi južnoafrički soj istinski plaši iako do sada nije otkriven nijedan slučaj u Italiji.\nNovi dekret Vlade obavezuje stanovništvo da od 6. decembra samo ko poseduje „super zelenu propusnicu“ može da pristupi svuda. To važi za one koji su vakcinisani duplom dozom, ali opet sa maskom na licu na otvorenom na mestima gde su veća okupljanja. Novina je da ovi sanitarni sertifikati neće više važiti 12 već devet meseci.\nVeoma se insistira na trećoj dozi vakcine, a antivakseri neće više imati pristupa u barove, restorane i na mnoga druga mesta gde se do sada moglo ući sa negativnim testom.\nOstaju nepoznanice kako će se kontrolisati javni prevoz, metro, autobusi. Sa vozovima je lakše jer se putnik može kontrolisati pre ulaska na stanicu. Tamo gde će uslediti kontrole u gradskom prevozu radiće se po sistemu uzoraka, jer nema dovoljno ljudi koji bi sprovodili kontrolu. Računa se na savest građana.\nItalija koronavirus koronavirus najnovije vesti maske na otvorenom


Kineska kompanija zainteresovana za PKB?\nJedna vodeća kineska firma "studira" PKB i uskoro će poslati posebnu stručnu ekipu u Beograd tim povodom, rekao je pre nekoliko dana ambasador Kine Li Mančang i dodao da je Kina zainteresovana za privatizaciju polovine od 120 državnih preduzeća u Srbiji, među kojima su i RTB Bor i PKB.\nKako navodi list Politika, Kinezi su se i ranije nezvanično pominjali kao zainteresovani za privatizaciju najvećeg srpskog poljoprivrednog kombinata, ali je ovo prvi put da je tu mogućnost u izjavi naveo visoki kineski zvaničnik.\nIstovremeno, predsednik Samostalnog sindikata PKB Milisav Đorđević rekao je da su prošle nedelje u tu kompaniju dolazili predstavnici jedne zainteresovane kineske firme.\nOn je kazao da su sastanku sa njima prisustvovali samo predstavnici rukovodstva kompanije i da niko od predstavnika sindikata nije prisustvovao sastanku.\nĐorđević je rekao i da nema zvanične informacije, kao i da ništa konkretno za sada nije dogovoreno.\n“Neobično je to što ni tender još nije objavljen, ni imovinsko-pravni odnosi nisu rešeni”, rekao je Đorđević.\nKako je istakao, oba reprezentativna sindikata se protive prodaji PKB-a bez da država zadrži određeni udeo.\nPreduzeća na ime poreza Beogradu duguju 14 milijardi dinara


Oprema za policiju i vojsku - KOTEKS.BA\nProizvodnja vojne, policijske i taktičke opreme\nOprema za policiju i vojsku\nPrsluci/ Takrički (jurišni) prsluci\nOprema za security\nBalistička oprema i oprema za javni red i mir\nBalistički i zaštitni prsluci\nOprema za sport, lov i ribolov\nKožna konfekcija i galanterija\nŽenska kožna konfekcija\nMuška kožna konfekcija\nŽenska kožna galanterija\nMuška kožna galanterja\nPresvlačenje sjedišta i enterijera vozila\nKoteks Tešanj / Koteks Production izrađuje praktični i udobnu odjeću i obuću, kao i razne dodatke za sve one kojima je na radu potrebna posebna specijalna oprema.\nFunkcionalnost, udobnost i visok estetski dojam su atributi koji krase proizvodni program Koteks Production.\nOvaj program namijenjen je profesionalcima u oblasti javne, vojne, državne i privatne poslovne bezbjednosti kao i svim drugim korisnicima koji zbog prirode svog posla imaju potrebu za visokokvalitetnom odjećom, obućom i zaštitnom opremom.\nTri linije našeg proizvodnog programa: taktička, industrijska i sportsko lovačka, garantuju ispunjavanje svih potreba naših klijenata.\nKvalitet naših proizvoda višestruko potvrđen ne samo kroz odgovarajuće ateste i certifikate već prije svega kroz zadovoljstvo naših dosadašnjih klijenata, među kojima su i visokospecijalizovane bezbjednosne snage u zemlji i regionu.\nNaši proizvodi izrađuju se od certifikovanih materijala, a za njihov dizajn zaslužan je naš razvojni studio koji ne samo da ide u korak sa ustaljenim svjetskim standardima već je često korak ispred njih.\nZahvaljujući toj kombinaciji kvalitetnih materijala i savremenog dizajna, svi naši proizvodi u potpunosti ispunjavaju svoju namjenu, obezbjeđujući potpunu zaštitu od klimatskih uslova, atmosferskih padavina te raznovrsnih mehaničkih trauma, zadržavajući pri tom izuzetno visok stepen funkcionalnosti i ergonomičnosti.\nPored standardnih modela, naš razvojni tim će Vam sa zadovoljstvom staviti svoje kapacitete na raspolaganje i u saradnji sa Vama razviti nove, jedinstvene dizajne koji će ispuniti Vaše specifične nestandardne potrebe.\nPosebna pažnja posvećuje se izradi službenih uniformi i opreme čije su osobine strogo definisane, vodeći računa i o činjenici da vrijeme koje policajac ili vojnik provede na izvršavanju misije često nije ograničeno, a da njihova oprema uprkos tome mora zadržavati sve svoje funkcije i nakon dugotrajne upotrebe.\nPored standardnih uniformi, Koteks Production nudi i specijalizovanu opremu ( oprema za letačko osoblje, spasioce, vodiče pasa, forenzičare, pregovarače i slično), koja se može izrađivati kako u malim, tako i u velikim serijama.\nIspunjavajući zahtjeve i potrebe svojih klijenata, Koteks Production se potvrdio kao pouzdan i povjerljiv partner policijskih, vojnih i privatnih organizacija, agencija i institucija.


Rusija: Zajedničke švedsko-američke vojne vežbe ne jačaju stabilnost Severne Evrope - 19.11.2020, Sputnik Srbija\nRusija: Zajedničke švedsko-američke vojne vežbe ne jačaju stabilnost Severne Evrope\nOdržavanje zajedničkih švedsko-američkih vojnih manevara u Švedskoj za vežbanje ofanzivnih operacija neće dovesti do jačanja stabilnosti u Severnoj Evropi, smatra... 19.11.2020, Sputnik Srbija\nevropa, svet, vesti, švedska, sad\n18:47 19.11.2020 (Osveženo: 17:25 05.08.2021)\nOdržavanje zajedničkih švedsko-američkih vojnih manevara u Švedskoj za vežbanje ofanzivnih operacija neće dovesti do jačanja stabilnosti u Severnoj Evropi, smatra Ministarstvo spoljnih poslova Rusije.\n„Zabeležili smo nedavne podatke procene švedskog ministra odbrane Petera Hultkvista o koristi pojačavanja zajedničkih vežbi švedske vojske sa jedinicama država-članica NATO-a, a posebno Sjedinjenih Američkih Država u Švedskoj u smislu povećanja borbene gotovosti oružanih snaga zemlje i jačanja regionalne bezbednosti“, navodi se u komentaru ruske diplomatske službe.\nRusko Ministarstvo takođe je „skrenulo posebnu pažnju na činjenicu da ne dele svi u Švedskoj isti entuzijazam vojnog rukovodstva zemlje“.\n„Tako su 15. novembra u listu ‘Dagens nijheter’ autoritativne švedske diplomate Sven Hirdman (bivši ambasador u Rusiji) i Pjer Šori (ranije prvi zamenik ministra i stalni predstavnik u UN) naglasile da takve redovne vežbe sa trupama alijanse pokreću sve više pitanja o statusu zemlje kao nesvrstane, a takođe su očigledno kontraproduktivne sa stanovišta jačanja bezbednosti u Severnoj Evropi. Naglašava se da je tokom vežbi švedska vojska usavršavala prijem strane pomoći u slučaju spoljnog napada, a takođe je razrađivala i zajedničke ofanzivne operacije“, navodi se u komentaru.\nMinistarstvo je izrazilo uverenost da „učešće Švedske u zajedničkim ofanzivnim vežbama sa američkim specijalnim snagama neće dovesti do jačanja stabilnosti u Severnoj Evropi. S tim u vezi, još jednom ističemo spremnost Rusije da sa Švedskom i drugim partnerima vodi direktnu diskusiju o stvarnim bezbednosnim izazovima u bilo kom formatu dijaloga“, zaključuje Ministarstvo spoljnih poslova.\nPočetkom novembra su u Švedskoj održane dvonedeljene švedsko-američke vojne vežbe u kojima su, između ostalog, učestvovale specijalne snage američkog vazduhoplovstva.


Aiša Purak Archives - AKOS\nHome > Posts tagged "Aiša Purak"\nTag: Aiša Purak\nHistorija imigracije u Americi: USA – nacija imigranata\nU tu svrhu je napravljena i takozvana „Viza za genije“ („Genius vize“), neimigrantska viza O-1 i imigrantske vizije EB-1 i one se smatraju prioritetnim vizama. Ove vize izdaje USCIS (“United Sates Citizenship and Immigration Services”) stranim državljanima koji posjeduju velike talente i izuzetne sposobnosti u jednoj od sljedeċih oblasti: umjetnosti,\nU petak, poslije jacije namaza, 3. novembra, 2017. godine. u prostorijama novo otvorenog Bošnjačkog islamskog kulturnog centra Plav-Gusinje na Richmond Hillu u New York-u, održana je promocija knjige "Bosnian Immigrants: Opportunities and Challenges" autora Mr. Aiše Purak. Ovo je prva knjiga magistrice Aiše Purak a ujedno i njena prva posjeta ovom\nU subotu, 4. decembra 2016, imala sam čast, sreċu i veliko zadovoljstvo da zijaretim Bošnjački islamski centar Hamilton na poziv imama ovog džemata, hadži Ismaila ef. Fetiċa. Za Bošnjački islamski centar u Hamiltonu, sa sigurnošċu mogu ustvrditi da je to jedna divna, unikatna Bošnjačka oaza u srcu Kanade - u punom smislu i


ODRŽAN SEMINAR "NOVI PROFESIONALNI IZAZOV ZA MEDIJE U SRBIJI: IZVEŠTAVANJE O NOVOJ PRAVOSUDNOJ PROFESIJI U SRBIJI - JAVNIM BELEŽNICIMA, I UVOĐENJU SISTEMA JAVNOG BELEŽNIŠTVA"\nPomoćnik ministra pravde i državne uprave u Vladi Republike Srbije Ljiljana Blagojević ocenila je da će javni beležnici, koji će početi sa radom u septembru, rasteretiti sudove i građanima doneti veću pravnu sigurnost.\nBlagojević je na seminaru "Novi profesionalni izazov za medije u Srbiji: izveštavanje o novoj pravosudnoj profesiji u Srbiji - javnim beležnicima, i uvođenju sistema javnog beležništva" istakla da će uvođenje notara uticati na poboljšan kvalitet ugovora o kupovini nekretnina, čime će biti smanjen broj parničnih postupaka.\nOna je ukazala na to da će mediji imati veliku ulogu u informisanju građana o ovoj novini u pravosudnom sistemu Srbije.\nProfesor Pravnog fakulteta u Beogradu Dejan Đurđević objasnio je da će javni beležnici, ako je ugovor relativno ništav ili bi mogao da dovede do sporova, imati odgovornost da upozore stranke na to.\nUkoliko se stranke ogluše o takvo upozorenje, notari će morati da tu činjenicu unesu u ugovor, a ako stranke i to odbiju, javni beležnici neće sačiniti ugovor, naveo je Đurđević.\nPrema njegovim rečima, notari će prilikom sklapanja ugovora koji se odnose na promet nekretnina biti zaduženi i za proveru statusa nekretnine, pri čemu će morati da upozore stranke ukoliko postoji neki problem ili neizvesnost u vezi sa konkretnom nekretninom.\nSeminar je organizovalo Ministarstvo pravde i državne uprave, uz podršku Projekta za pravnu reformu u Srbiji Nemačke organizacije za međunarodnu saradnju (GIZ).\nSkup je bio namenjen urednicima i novinarima štampanih, elektronskih i internet medija, u cilju upoznavanja medija sa sistemom javnog beležništva koji se uvodi u Srbiji i funkcijom, ulogom i odgovornostima koje će imati budući javni beležnici.\nOčekuje se da prvi javni beležnici Republike Srbije budu imenovani i počnu sa radom u septembru ove godine.\nIzvor: Press služba Vlade Republike Srbije, 14.4.2014.


osnivanje firme Arhiva - DATA d.o.o.\nTag - osnivanje firme\nOtvaranje firme u EU zemlji – Sloveniji\nOtvaranje firme u EU zemlji - Sloveniji - koji su uslovi za strance? Otvaranje firme u EU, konkretnije u Sloveniji je jednostavna proces. U Sloveniji je otvaranje firme na tački VEM besplatan postupak. Sudski registar donese odluku o registraciji firme najkasnije u 7 dana. Ako ste stranac, možete u Sloveniji otvoriti pravno lice, to je društvo sa ograničenom odgovornošću. Za...\n24/05/2017By Svetlana LukićBiznis, Dozvole, EU, Osnivanje poduzeća, Slovenijadruštvo sa ograničenom odgovornošću, osnivanje firme, otvaranje firme, otvaranje firme u EU, poslovna adresa, poslovne knjige, registracija firmeRead more...


FMBI: U izmjene zakona iz oblasti branilačko-invalidske zaštite neophodno uključiti kantonalne ministre - Federalno ministarstvo boraca i invalida odbrambeno-oslobodilačkog rata\nGoražde, 17.06.2021. godine: Pomoćnik federalnog ministra za pitanja boraca i invalida odbrambeno-oslobodilačkog rata Mirza Terzo posjetio Bosansko-podrinjski kanton (BPK) gdje je razgovarao sa predstavnicima vlasti i boraca u ovom kantonu.\nU sklopu protokola delegacija Federalnog ministarstva najprije je posjetila Vladu BPK-a Goražde gdje je održan sastanak sa premijerkom Aidom Obućom i ministrom za boračka pitanja Edinom Aganovićem. Sastanku je prisustvovao i predstavnik Udruženja demobilisanih boraca BPK-a Nesib Hodo. Prilikom posjete Vladi i Ministarstvu za boračka pitanja BPK razgovarano je o provedbi i izmjenama zakona iz oblasti branilačko-inalidske zaštite (Zakon o pravima branilaca i članova njihovih porodica, Zakon o posebnim pravima dobitnika ratnih priznanja i odlikovanja i članova njihovih porodica, Zakon o pravima demobiliziranih branilaca i članova njihovih porodica).\nOvom prilikom pomoćnik Terzo je kazao da su “na sastanku prezentirane planirane izmjene i dopune Zakona o pravima demobilisanih boraca i članova njihovih porodica, koje bi se ubrzo trebale naći u parlamentarnoj proceduri, no prije toga na temelju dogovora sa premijerom Vlade F BiH, planirano je da se izvrši obilazak svih kantonalnih ministarstava kako bi se zajednički sagledale sve predviđene izmjene, a konačan prijedlog Zakona trebao bi se naći u parlamentarnoj proceduri u septembru ili oktobru.”\nZaključeno je da je neophodno da se u izmjene navedenih zakona uključe kantonalni ministri i direktori kantonalnih uprava za pitanja boraca imajući u vidu da je oblast branilačko-invalidske zaštite zajednička nadležnost Federacije i kantona.\nRazgovaralo se i o podršci federalnog nivoa kod projekata obilježavanja značajnih datuma, odnosno o zajedničkom sufinansiranju dugometražnog dokumentarnog filma o heroju i komandantu Zaimu Imamoviću pod nazivom „ZAIM“ kao i drugih značajnih datuma iz perioda OOR-a važnih za BPK. Prilikom posjete potpisan je i Ugovor o sufinansiranju projekata u 2021. godini za obilježavanje značajnih datuma, događaja i ličnosti sa Ministarstvom za boračka pitanja BPK. Ovom prilikom dogovorena je i finansijska podrška u vidu zajedničkog finansiranja izgradnje i održavanje spomen-obilježja na području ovog kantona.\nU okviru posjete održan je sastanak sa gradonačelnikom Grada Goražda Ernestom Imamovićem gdje je razgovarano o pitanjima koja se odnose na prava i položaj boračkih kategorija, te novinama koje donose izmjene postojećeg Zakona o pravima demobilisanih boraca i članova njihovih porodica. Također je razgovarano o zajedničkim projektima sa Federalnim ministarstvom i mogućnostima za realizaciju istih na području Goražda.\nDelegacija Federalnog ministarstva odala je počast i položila cvijeće na šehidskom mezarju u Kolijevkama.


"Nacrt EU budžeta za 2020. godinu je poslednji predlog budžeta Junkerove komisije. Cilj mu je da nastavi podršku EU prioritetima kao što su radna mesta, ekonomski rast, mladi, klimatske promene, bezbednost i solidarnost, ali i da pripremi tranziciju na novi budžetski ciklus", izjavio je evropski komesar za budžet i ljudske resurse Ginter Etinger.\nU Evropskoj komisiji navode da je čak 21 procenat predloženog budžeta namenjen rešavanju pitanja klimatskih promena. Više od 83 milijarde evra trebalo bi da ojača ekonomski rast u EU i bude podrška mladima u 2020. godini.\nKada je reč o bezbednosti i solidarnosti u Evropskoj komisiji navode da je novac iz EU budžeta namenjen kako za potrebe unutar EU, tako i šire, prenosi B92.\nPredviđeno je finansiranje Fronteksa, Evropskog civilnog mehanizma za odbranu, dalji razvoj i jačanje sistema Šengena, kao i pomoć narodu Sirije.\nPredlog EU budžeta za 2020. godinu sedmi je i poslednji u okviru dugoročnog 2014-2020 EU budžetskog plana. Naredni dugoročni budžetski plan EU odnosi se na period od 2021-2027 i predstavljen je od strane Evropske komisije 2018. godine.\nPrema EU procedurama, nacrt budžeta za 2020. godinu, kao i dugoročni EU budžet za narednih sedam godina, biće predmet pregovora između zemalja članica i novog saziva Evropskog parlamenta.\nSorosove prognoze – predvideo propast bitkoina


Kultura - Na Konkursu za biblioteke otkupljeno 136.518 publikacija - Vesti iz Kragujevca i Šumadije - Pressek.rs\nNa Konkursu za biblioteke otkupljeno 136.518 publikacija\nKultura Petak, 31. jul 2020.\nNa ovogodišnjem Konkursu za otkup publikacija za biblioteke objavljenih na srpskom jeziku i jezicima nacionalnih manjina pristigle su 203 prijave izdavača i distributera, sa ukupno 4.253 publikacije, a Komisija je odabrala 2.747 naslova od 195 izdavača. Ukupni tiraž otkupljenih publikacija 136.518 primeraka, saopštili su iz Ministarstva kulture.\nKomisija su činili Aleksandar Jerkov, Petar Pijanović, Predrag J. Marković, Boško Milin i Vladimir Šekularac.\nPlanirani budžet za realizaciju konkursa iznosio je 100 miliona dinara, ali je zbog odustajanja pojedinih biblioteka iz tehničkih razloga (nemogućnost blagovremenog prijema publikacija) ukupno utrošeno 98.192.183,90 dinara.\nPravo odabira publikacija sa spiska izabranih naslova imala je 181 biblioteka sa teritorije Republike Srbije, kao i svi saveti nacionalnih manjina.\nPublikacije su otkupljene za javne biblioteke na teritoriji Republike Srbije, što za većinu njih predstavlja glavni izvor obnavljanja fondova novim naslovima.\nKonkurs je bio otvoren od 8. marta i trajao je do 15. maja ove godine, uz produženje roka za prijavu zbog vanrednog stanja.\nPravo učešća na konkursu imala su pravna i fizička lica sa sedištem na teritoriji Srbije koja su izdavači publikacija u skladu sa Zakonom o izdavanju publikacija.\n# Biblioteka # Kultura # Srbija\n· Utorak, 28. jul 2020. Dokumentarni film Maje Novaković u trci za Oskara\n· Subota, 1. avgust 2020. In memoriam: Miodrag Živković (1928 - 2020)\nKomedijom Blitva i krompir nastavlja se sezona u Teatru\nPredstava Totovi na letnjoj sceni kragujevačkog SKC-a\nJeftinije karte za Joakimfest\nVeče ruskih romansi u Kragujevcu


Dolazak nove varijante uoči sezone božićnih praznika detektovan je u trenutku kada u Kvebeku raste broj inficiranih, uglavnom među nevakcinisanima, rekao je Dib.\nU poslednja 24 sata u Kvebeku je potvrđeno 756 novih slučajeva, pa je Dib apelovao na građane da preispitaju svoje planove za praznična putovanja, prenosi Rojters.\nPrvi slučaj zaražavanja omikron sojem u Kvebeku je otkriven kod čoveka koji je nedavno putovao u Nigeriju, rekao je direktor službe javnog zdravstva Kvebeka Horacio Aruda, slično slučajevima koji su juče detektovani u provinciji Ontario.\nU jučerašnjem izveštaju Si-Bi-Esa se navodi da su u Ontariju otkrivene dve osobe zaražene omikron sojem, da su obe prethodno putovale u Nigeriju i da su smeštene u izolaciju.\nU Kanadi je prošlog petka stupila na snagu zabrana putovanja za strane državljane koji su bili u prethodne dve nedelje boravili u određenim drzavama na jugu Afričkog kontinenta.\nOMIKRON STIGAO U SEVERNU MAKEDONIJU Registrovan prvi slučaj novog soja kod putnika iz Britanije


ГОТОВО: Велика Британија се повлачи из ЕУ!\nGOTOVO: Velika Britanija se povlači iz EU!\nPregovarači Evropske komisije i Ujedinjenog Kraljevstva postigli su juče dogovor o uslovima Člana 50 koji se odnosi na Sporazum o povlačenju, saopšteno je iz Evropske komisije.\nSvi aspekti Sporazuma o povlačenju su sada finalizovani i dogovoreni na nivou pregovarača. Evropska komisija preporučuje Evropskom savetu da ustanovi da je došlo do odlučujućeg napretka u pregovorima o urednom povlačenju Ujedinjenog Kraljevstva iz EU, da omogući zaključivanje pregovora o Sporazumu o povlačenju i da se pokrenu sledeći koraci u ovom procesu“, stoji u saopštenju Evropske komisije.\nKomisije navodi se da sporazum o povlačenju obuhvata sve elemente razdruživanja Velike Britanije od EU: prava građana, finasijsko poravnanje, period tranzicije, upravljanje kao i protokole o Irskoj, Gibraltaru i Kipru, kao i druga pitanja vezna za razdruživanje.\nNe povlaci se Britanija nego Rotsildova banka koja je VLASNIK Britanije i mnogo cega drugog.\nDobili su sve što su tražili, biće im bolje je nego da su unutra...\nKoliko dugo će trajati EU? Za tri godine u vreme odlaska Merkelove sa političke scene biće interesantno napraviti presek šta je ostalo od EU. Moguće je da ubrzo desiće se novi slučajevi nekakvih egzita. Gledaj Vučićevu Srbijicu kako se gura kao poslednji zakasneli jahač da udje tamo odakle se izlazi. Može li još gluplje od ovoga? Ko zapravo odredjuje ovakvu politiku SNS-a koja je po Srbiju i gubitnička i uzaludna?\nostaje mi samo da se nadam da vucic kupuje vreme,ako to nije u pitanju onda smo belosvetski majmuni


Koncerti na višenamjenskom trgu ispred Vijećnice u okviru 25. Baščaršijskih noći Untitled Document\nOpćina Stari Grad, predvođena općinskim načelnikom mr Ibrahimom Hadžibajrićem, besplatno je ustupila prostor višenamjenskog trga ispred Vijećnice za održavanje koncerata u okviru ovogodišnjeg 25. festivala Baščaršijske noći.\nPrvi koncert održan je u srijedu, 21.jula, a nastupili su Almas Smajlović i grupa Bombaj štampa. Sinoć je bina bila rezervisana za čuvenu rock grupu Zabranjeno pušenje i Mayu Sar. Večeras je od 19:30 sve posjetitelje zabavljala Ilma Karahmet, dok je u 21:00 održana večer sevdaha. Nastupilo je 15 vokalnih solista iz BiH i regiona, te veliki orkestar Fondacije sevdah pod umjetničkim rukovodstvom Damira Galijaševića. Pored koncerata na otvorenom u ulici Avdage Šahinagića u srcu Starog Grada, festival Baščaršijske noći koji traje cijeli mjesec juli, dosad je ponudio brojne sadržaje za ljubitelje poezije, pozorišta i klasične muzike.\nNovosagrađeni višenamjenski trg u ulici Avdage Šahinagića, koji je površinom najveći trg u Kantonu Sarajevo, kako se i očekivalo, postaje mjesto dešavanja najznačajnih gradskih događaja na otvorenom. Općina Stari Grad, predvođena općinskim načelnikom mr Ibrahimom Hadžibajrićem, sagradila je i svečano otvorila ovaj trg u martu mjesecu prošle godine. Za njegovu izgradnju, kao i podzemnu garažu, izdvojeno je skoro sedam miliona KM. Sasvim opravdano sada je ovaj trg za organizatore većine manifestacija, kao i za građane, prvi izbor u gradu.


Mondo naseo na šalu o rudarenju kriptovaluta putem Plejstejšna - FakeNews Tragač\nPortal Mondo je u utorak objavio vest pod naslovom „UNIŠTIĆE NAM I KONZOLE: PlayStation 5 je i mašina za rudarenje kriptovaluta!“, tvrdeći da su kineski hakeri uspeli da adaptiraju novu Sonijevu konzolu tako da se njene karakteristike mogu upotrebiti za sticanje virtuelnog kriptonovca. Jedan od čitalaca FN Tragača prijavio nam je ovu vest kao potencijalno lažnu, zbog čega smo proverili navode Monda.\nMondo se u tekstu poziva na „fotografiju koja kruži internetom“, referišući verovatno na sliku koju je plasirao portal Gizchina. Na njoj je navodno prikazan softver za rudarenje kriptovaluta povezan sa konzolom Plejstejšn 5.\nNa prikazanoj fotografiji, pored mnoštva kineskih slova i interfejsa softvera koji zaista podseća na one koje koriste rudari kriptovaluta, nalazi se QR kod koji u ovom slučaju nosi, za neke, razočaravajuću poruku. Kada se QR kod sa fotografije skenira pruža poruku na kineskom jeziku koja u prevodu na srpski doslovno znači „ne postoji takav softver (za konzole) za zabavu hahahah“.\nNekoliko dana nakon objavljivanja fotografije koja navodno prikazuje rudarenje kriptovalute putem konzole PS5, svetski portali posvećeni tehnološkim vestima (1, 2) izveštavali su o ovom „poduhvatu“ Kineza kao o istinitom i upozoravali na potencijalnu nestašicu nove Sonijeve konzole zbog njene pristupačnosti u odnosu na zaradu koja se može postići rudarenjem kriptovalute.\nUbrzo, više stranih (1, 2, 3) ali i pojedini domaći portali otkrili su da se radi o neslanoj šali Kineza koji su lažnu vest podmetnuli mnogim medijima. Pored Monda, ovu vest preneo je i portal Playzine.


Da li je bilo tajnog sastanka Miloševića i Tuđmana u Karađorđevu?\nNaslovna Info Srbija Da li je bilo tajnog sastanka Miloševića i Tuđmana u Karađorđevu?\nOdržavanje sastanka Tuđman-Milošević u Karađorđevu i dogovor o podeli BiH nikada nisu zvanično potvrđeni\nBorislav Jović o tajnom dilu: Mesić izmišlja! Evo šta je pravi dogovor Slobe i Tuđmana!\nNikad potvrđeno – Dva tajna susreta\nOdržavanje sastanka Tuđman-Milošević u Karađorđevu i dogovor o podeli BiH nikada nisu zvanično potvrđeni. Nakon ovog 25. marta 1991. desio se i susret ove dvojice 15. aprila iste godine, takođe u jednom lovištu, ali u Tikvešu, na teritoriji Hrvatske.\nStjepan Mesić: Vens-Ovenov plan doveo do etničkog čišćenja\nMesić je ocenio da je za etničko čišćenje u BiH najodgovorniji Vens-Ovenov plan, jer je, kako je objasnio, predviđao teritorije za Hrvate, Bošnjake i Srbe.\nDanas na Kriznom štabu odluka o jesenjem raspustu\nPoziv Srbima iz Hrvatske i Federacije BiH sa nerešenim stambenim pitanjem\nZbog curenja nosa deca češće kod kuće nego u vrtiću, u Nemačkoj za to imaju rešenje\nSakupljen novac za malu Vanju!\nFudbaleri donirali milion za decu\nPrethodni tekstUspešna prva kontrola – remi „plavih“ u Subotici\nSledeći tekstRođeni, venčani i preminuli (08. – 15. januara)


Realni sektor računa na podsticaje, a radnici na veće plate Istaknuto\n- Većina firmi, pretpostavljamo u okruženju, da ima nekakve crne fondove, plate u koverti. Oni su nama nelojalna konkurencija, mi ne možemo da ih pratimo jer oni isplaćuju nekakve minimalne plate preko računa. Ova firma je legalna 100 posto i taj podsticaj će nam dobro doći da konkurišemo njima - rekao je tehnički rukovodilac firme Sani global Novi Grad Nenad Vuković, objavio je RTRS.\n- Trebalo bi pomoći te gazde, država ili neko, da im malo smanji porez, nije bitno, da bi oni mogli nama dati više - istakao je radnik Milan Ćerić.\nU prijedorskom Odjeljenju za privredu i poljoprivredu nadaju se da će uvođenje jedinstvenog registra svih podsticaja doprinijeti snažnijem investiranju i rješavanju gorućeg problema - nedostatka radne snage.\n- Zakon i registar o podsticajima će omogućiti bolju komunikaciju između jedinica lokalne samouprave i Vlade Srpske oko dodijeljenih podsticaja i moći ćemo da ostvarimo neku sinergiju sa sredstvima koja obezbijedi grad i Vlada - naveo je načelnik Odjeljenja za privredu i poljoprivredu Prijedor Rade Rosić.\n- Svako ko bude povećao platu znači u tom rasponu od 450 KM do 550K M. Povećanjem te plate, poslije prvog obračunskog perioda, u drugom već obračunskom periodu, taj isti privrednik će imati pravo na podsticaj od 70 odsto uvećanjem plata, tako da će u svakom slučaju imati mogućnost i na 70 odsto - pojasnio je ministar privrede i preduzetništva Vjekolsav Pettričević.\nPripadnicima MUP-a ubuduće veće penzije: Potpisan Posebni kolektivni ugovor za zaposlene u MUP-u\nArgeta i PPDIVUT: Potpisan kolektivni ugovor\tPodrška sindikata i poslodavaca dobrim rješenjima: Zakon o podsticajima u RS


Vesti online / Vesti / Ex YU / NATO planira bazu u srcu Makedonije\nOtprilike istu sumu Alijansa, prema navodima makedonskih medija, planira da utroši i za modernizaciju nekada najvećeg vojnog poligona JNA - u vojnu bazu Krivolak, koju trenutno koristi upravo NATO. U isto vreme najavljena je i mogućnost izgradnje nove baze u Kumanovu.\n- Na tom poligonu se mogu simulirati svi vremenski i terenski uslovi: ravnica, pustinja, brda, vode… Njih taj teren zanima i gotovo sam siguran da će tu da osnuju bazu. Tu postoje idealni uslovi za obuku NATO snaga i to ne samo za Evropu, nego i za Afriku, Aziju, jer je moguća simulacija i pustinjskih uslova borbe - objašnjava Karan koji smatra da je baza NATO-a u Makedoniji realna stvar, a gde će se baš nalaziti u Krivolaku ostaje da se vidi.\n- Pošto je i Makedonija buduća NATO država, sve što se dešava uklapa se u njihove dosadašnje aktivnosti - kaže naš sagovornik. On je uveren da će baza NATO-a pre biti napravljena u Makedoniji, nego u Albaniji, jer su uslovi u Makedoniji bolji i operativno, a i strategijski im to više odgovara.\nJugoslovenska narodna armija je 1963. godine u najvećoj tajnosti započela sa organizovanjem i opremanjem velikog nenaseljenog prostora između Titovog Velesa, Štipa i Negotina. Vojni poligon Krivolak je pušten u upotrebu šest godina kasnije i bio je najveći poligon u SFR Jugoslaviji. Zauzima površinu od 22.564 hektara, odnosno 22 kilometra u pravcu sever-jug i 18 kilometara u pravcu istok-zapad. Ima sve moguće terenske uslove: šumske predele, peščane zone (imitacija pustinje) i reku Vardar za aktivnosti na vodi, što omogućava idealni prostor za vojne vežbe pešadije, oklopnih jedinica, PVO, ABH odbrane, inženjerije, itd. Krivolak je omogućavao vojnicima da treniraju kao da su u realnim "ratnim uslovima".\nMinistarstvo odbrane Makedonije je najavilo da planira da iznajmi taj poligon zainteresovanim zemljama i njihovim armijama. Drugim rečima, do zvaničnog ulaska u NATO Krivolak neće menjati namenu, ali će sve njegove prirodne prednosti - položaj, konfiguracija terena, rasprostranjenost i udaljenost od urbanih naselja - uz adekvatnu novčanu nadoknadu biti ponuđene zainteresovanim zemljama, odnosno njihovim armijama.


Amer Osmanagić i Zoran Marić\n- Tim činom naneo je uvredu klubu i celom gradu, a ovo nije njegov prvi prekršaj jer je nedavno novčano kažnjen na predlog šefa Zorana Marića. Sada je suspendovan do daljeg zbog cepanja dresa, a predloženo je da i ovoga puta bude novčano kažnjen – saopšteno je iz uprave Novog Pazara.\nPrvu kaznu Osmanagić je zaradio zbog sukoba sa trenerom Zoranom Marićem na poslednjem treningu pred duel sa ekipom Borca iz Čačka.\nOsim novčane kazne, vezista je bio izostavljen iz tima za taj meč, ali je kasnije priključen prvom timu.\nGeneralni direktor Crvene zvezde Zvezdan Terzić izjavio je da je uveren da će crveno-beli u narednim godinama osvajati titulu u Srbiji, što će biti osnov da se u budućmosti postane redovan učesnik Lige šampiona.\nNjihova sedišta na Marakani će se gledati U MILIONIMA DOLARA! Na derbi dolaze ljudi iz najbogatijih evropskih klubova, velika šansa za "večite"\nDolazeći 164. "večiti derbi" interesantan je ljudima širom Evrope, kako "običnim", tako i sportskim radnicima.


Popović i Vilan: Intenzivnija saradnja Srbije i Izraela u oblasti inovacija i digitalizacije | Srpska narodna partija\nMinistar za inovacije i tehnološki razvoj Nenad Popović sastao se sa novim ambasadorom Izraela Jahelom Vilanom i tom prilikom istakao da je Republika Srbija posvećena još intenzivnijem razvoju saradnje u oblasti inovacija i digitalizacije sa prijateljskim Izraelom u budućnosti.\nPopović je napomenuo da je Srbija prošle godine dostigla izvoz IT proizvoda i usluga koji premašuje 1.5 milijardi evra, što Srbiju svrstava u jednu od najbrže rastućih inovacionih ekonomija u regionu Jugoistočne Evrope. On je istakao da su prema ocenama najprestižnije rejting agencije za istraživanje startap ekosistema u svetu, Startap Džinom iz San Franciska, srpski inženjeri svrstani među pet najboljih na svetu. „Ovi podaci ukazuju da je Srbija odlična destinacija za ulaganje izraelskih kompanija“, rekao je Popović i pozvao ambasadora Vilana da ohrabri izraelske investitore da u većem obimu ulažu u Srbiju, posebno u oblasti inovacija i istraživanja i razvoja.\n„Srpski inženjeri i tehnološki preduzetnici posebno su uspešni u razvoju rešenja u oblastima kao što su blokčejn, gejming i veštačka inteligencija i tu vidimo veliku šansu za razmenu znanja i iskustava sa našim izraelskim partnerima“, rekao je Popović.\nMinistar Popović i ambasador Vilan složili su se da Srbija i Izrael imaju mnogo sličnosti kada je u pitanju razvoj inovacione infrastrukture. „Danas u Srbiji, osim najmodernijih naučno-tehnoloških parkova u Beogradu, Novom Sadu i Nišu, imamo 15 inovacionih startap centara u manjim gradovima i opštinama gde mladi uče o preduzetništvu i startap veštinama. Slično radi Izrael koji uspostavlja takve centre po celoj državi u želji da približi inovacije i nauku mladima koji ne žive u velikim gradovima“, rekao je Popović.\nOn je posebno istakao značaj tešnje saradnje Srbije i Izraela u izgradnji mehanizama za finansiranje razvoja inovacija, po ugledu na fondove rizičnog kapitala koji postoje u Izraelu.\nAmbasador Vilan istakao je da Izrael vidi Srbiju kao jednog od najvažnijih partnera u regionu Balkana.\nBudući da ministar Popović u Vladi Srbije obavlja funkciju kopredsednika Međuvladinog komiteta za saradnju sa Izraelom, ambasador je informisao Popovića da je izraelska strana imenovala kopredsednika Međuvladinog komiteta za saradnju sa Srbijom i da će ubuduće tu funkciju obavljati ministar nauke i tehnologija u Vladi Izraela Jizar Šai.\nVilan je izrazio nadu da će dve Vlade u što skorijem periodu organizovati sednicu Međuvladinog komiteta za saradnju Srbije i Izraela jer će to, prema rečima ambasadora, biti dodatni impuls razvoju privrednih i ekonomskih odnosa dve prijateljske države u budućnosti.


DSD Euroline Čačak - Transport i logistika > Novosti\nOn: 23. septembra 2019.\nMi brinemo o planeti\nDSD Euroline i društveno odgovorno poslovanje\nDruštveno odgovorno poslovanje ili skraćeno CSR je koncept je po kom kompanije integrišu ekonomske, društvene i ekološke standarde u svakodnevno poslovanje. DSD Euroline je kompanija koja vodi računa ne samo o svojim zaposlenima, partnerima i klijentima već i o uticaju na živodnu sredinu.\nSada, sa ponosom možemo reći da smo lideri u R. Srbiji koji su u svoj vozni park uvrstili novo vozilo (Iveco Stralis LNG), vozilo na gas dizajnirano za dugolinijski transport robe.\nPrirodni gas je najekološkije gorivo za motore sa unutrašnjim sagorevanjem, koje ima brojne prednosti po životnu sredinu:\npoboljšava kvalitet lokalnog vazduha, skoro eliminišući zagađivače vazduha (-99 % PM, -90 % NMHC naspram ograničenja EURO 6),\nublažava globalno zagrevanje znatno smanjujući emisije CO2 (oko -15 % u poređenju sa dizel ekvivalentom, do -95 % sa biometanom),\ni drastično umanjuje buku u centru grada i tokom noćne dostave.\nOn: 11. januara 2018.\nSamo proverenim prevoznicima je dozvoljeno korištenje TIR karneta – čime se povećava sigurnost. Sva naša vozila će zadovoljiti uslove kako bi mogli prevoziti robu u međunarodnom prevozu s oznakom TIR. Sva naša vozila ispunjava uslove i poseduju uverenje o odobrenju za prevoz robe pod carinskim oznakama\nOn: 6. januara 2018.\nFirma Eurolajn uspešno je završila prošlu 2017. godinu, i sa velikim optimizmom ulazi u 2018. Razlog za optimizam leži pre svega u činjenici da je krajem prošle godine dobijeno još 500 transportnih dozvola za Rusku Federaciju.\n– Što se tiče Eurolajna mogu da budem najiskrenije zadovoljan, završili smo godinu uspešno. Uspeli smo da obezbedimo dodatnih 500 dozvola za Rusku Federaciju za sve transportere u Srbiji – kaže Dragan Čakarević, vlasnik Eurolajna.\nEuroline pruža usluge prevoza različitih vrsta roba širom Evrope, uključujući zemlje bivšeg Sovjetskog Saveza, Skandinaviju, Balkan, Tursku, Nemačku, Dansku, Norvešku. Ono što najviše muči naše transportere su upravo dozvole zbog čega se veliki broj firmi seli iz Srbije.\nTekst preuzet sa sajta Ozonpress-a.


Dodik o susretu sa Izetbegovićem i pitanjem koje mu je postavio: "On me je samo gledao" | Vestinet.rs\nPočetna TEMA DANA\tDodik o susretu sa Izetbegovićem i pitanjem koje mu je postavio: „On me je samo gledao“\nPredsedavajući Predsedništva BiH Milorad Dodik izjavio je danas u Istočnom Sarajevu da je na sastanku s liderima SDA i HDZ-a BiH u ponedeljak, Bakira Izetbegovića upitao u vezi sa incijativom o promeni imena Republike Srpske.\n„Nismo nešto o tome razgovarali, ali sam ga upitao da li je ozbiljan u vezi s tim, a on me je samo gledao“, rekao je Dodik, koji je zajedno sa ambasadorom Rusije Petrom Ivancovim položio venac kod spomen-ploče nekadašnjem ruskom ambasadoru u UN Vitaliju Čurkinu, koji je poznat po tome što je blokirao u Savetu bezbednosti Nacrt rezolucije o Srebrenici koju je predložila Velika Britanija.\nOn je ponovio da je u ovom trenutku otvoreno pitanje formiranje vlasti i da na pomenutom sastanku s Izetbegovićem i Draganom Čovićem nije bilo nikakvih pomaka, preneli su banjalučki mediji.\n„Bili smo nedavno u Briselu i tamo je rečeno da ničim nije uslovljeno formiranje vlasti ni MAP-om, ni NATO-om niti bilo kakvim upitnicima“, rekao je Dodik.\nNovinari su ga upitali da li je rešeno pitanje njegovog obezbeđenja, budući da insistira na pripadnike MUP-a RS-a, dok je nadležnost na Direkciji za koordinaciju policijskih tela BiH, Dodik je rekao „anketirajte ove momke iza mene i videćete odakle dolaze, iz MUP-a RS“.\nOn je rekao da političari iz RS-a svakodnevno doživljavaju pritiske zbog ulaska BiH u NATO, te da se odluka Skupštine RS-a o vojnoj neutralnosti ne uvažava. Govoreći o problemima s migrantima rekao je da je zato najviše odgovorna „aktuelna nesposobna struktura“ na nivou države.


Estetska stomatologija - Dr Brašanac\nBoja prirodnih zuba varira u nekoliko desetina nijansi i različita je od osobe do osobe, čak i od zuba do zuba iste vilice. Suština načina na koji mi radimo je u tome da pre postavljanja plombe odredimo idealnu boju za vaš zub i tek onda pristupamo samom radu. Ukoliko je krunica zuba razorena do te mere da se gubitak ne može nadoknaditi plombom, tu slučaj prelazi u oblast stomatološke protetike, koja to vrlo efikasno rešava.\nProtetika je oblast stomatologije zbog koje je ordinacija “Dr Brašanac” nadaleko poznata. Krune, mostove i proteze urađene u našoj ordinaciji se sa velikim zadovoljstvom nose širom naše zemlje, Evrope i sveta. Ponekad je dovoljno da imate samo tri – četiri zuba u vilici, a da iz naše ordinacije posle nekoliko dana izađete sa svim zubima, naravno prirodnog izgleda, a od vrhunskih veštačkih materijala, kao deo jednog fiksnog protetskog rada, bez plastičnih ploča, metalnih kukica oko zuba, ili drugih elemenata koji narušavaju vaš izgled. Ne treba ni da ističemo situacije kada postoji veći broj vaših zuba i kada se nedostaci rešavaju fiksno i trajno, keramičkim krunama i mostovima. Potpunu bezubost rešavamo totalnim protezama, koje neće žuljati i spadati.\nProcedura se može izvesti na dva načina, u zavisnosti od toga da li se radi o:\npojedinačnim zubima, koji su iz nekog razloga promenili boju, pa se beljenje izvodi u ordinaciji u jednoj ili više poseta, ili se žele izbeleti\nzubi cele vilice, što se postiže korišćenjem individualnih splintova koji se prave za svakog pacijenta ponaosob. Ovi splintovi su providni, neprimetni, nose se nekoliko noći, tako što se u njih unosi specijalan gel Carbamid Peroxid-a, koji je neškodljiv za zube i koji se uvozi iz SAD.\nU svakom od ova dva slučaja, rezultat su belji zubi i zdraviji osmeh! Mi, u ordinaciji Dr Brašanac, savetujemo pacijentima da uvek prvo bele zube jedne vilice do željene beline, pri čemu se najbolje vidi postignuti rezultat u odnosu na drugu vilicu, a da nakon toga pristupe beljenju zuba druge vilice.\nIspravljanje zuba i zagrižaja, kod dece i odraslih, fiksnim i mobilnim aparatima, se gotovo petnaest godina uspešno radi u ordinaciji “Dr Brašanac”. Ranije ljudi nisu pridavali mnogo značaja ovom problemu, ali u današnje vreme mladi na zapadu, a sve više i kod nas shvataju važnost lepote zuba i zubnog niza, kako u estetskom, tako i u svakom drugom pogledu. Dobro je i to što u današnje vreme postoji mnogo više materijala i tehnika za savladavanje ovih problema, a mi radimo samo sa proverenim svetskim metodama i firmama iz ovog domena. Stvari koje moraju pratiti ispravljanje zuba su upornost, želja za lepim, doslednost i dobra higijena usta i zuba.


Vreme 736 - Intervju - Djovani Bokolini, sef italijanskih i medjunarodnih operacija Banke Inteza: Sad je pravo vreme\n"Italija želi da postane najveći i najvažiji partner Srbije i Crne Gore", najavili su sredinom decembra prošle godine u Beogradu Roberto Antonione i Adolfo Urso, viceministri inostranih poslova i privrede u vladi premijera Silvija Berluskonija.\nA da se iza te, nekome možda kurtoazne izjave kriju ozbiljne namere otkrio je milanski ekonomski list "Milano financa", tekstom u kojem se tvrdi da italijanska Banka Inteza pregovora s Delta bankom, koja ima sve preduslove da postane "peta zastavica ovog milanskog bankarskog giganta u zemljama Istočne Evrope".\nNekoliko dana zatim, bukvalno pred Novu godinu, visoki predstavnik italijanske Banke Inteza Đovani Bokolini potvrdio je da će ta banka uskoro ući na tržište Srbije i to preko strateškog partnerstva sa jednom od uspešnih domaćih banaka. Već tada se znalo da je Banka Inteza bacila oko na Delta banku, a u javnosti se spekulisalo da je jedna od vodeći italijanskih banaka spremna da za tu transakciju odvoji 300 miliona evra što bi mogla da bude najveća direktna strana investicija u Srbiji u 2005. godini. Kredibilni izvori "Vremena", međutim, potvrdili su nam da je ta suma niža od 300 miliona evra, ali da ne odstupa bitno od one objavljene u javnosti.\nNa prelazu u novu 2005. godinu potpredsednik Delta holdinga za odnose sa javnošću Milka Forcan izjavila je da su pregovori u toku i da nema još nikakvih konkretnih dogovora o kupovini Delta banke.\nKo je Banka Inteza, zašto baš hoće da kupi Delta banku i šta je interesuje u Srbiji? Na ova i još neka pitanja odgovara Đovani Bokolini, šef italijanskih i međunarodnih operacija Banke Inteza.\n"VREME": Da li Banka Inteza ima u planu nekog srpskog partnera u bankarskom sektoru?\nĐOVANI BOKOLINI: U bankarskom sektoru u Srbiji u toku je značajan proces konsolidacije koji karakteriše niz privatizacija i zainteresovanost međunarodnih investitora da u njima učestvuju i na tržištu zauzmu odgovarajući položaj u skladu sa svojim proizvodnim iskustvom i strategijom širenja. Mi smo 24. januara 2005. objavili da su u toku ekskluzivni pregovori između Banke Inteza i akcionara Delta banke iz Beograda za kupovinu 75 odsto plus jedne akcije u kapitalu banke. Banka ima dobru poziciju da osnaži svoje učešće na tržištu i da i dalje ima vodeću ulogu na bankarskoj sceni Srbije. Sa dobro razvijenom mrežom filijala i poslovnica širom zemlje, Delta banka predstavlja solidnu, profitabilnu bankarsku osnovu sa znatnim potencijalima, kako za privlačenje novih klijenata tako i za povezivanje ponude različitih proizvoda postojećim klijentima. Delta banka bi se dobro uklopila u naš univerzalni bankarski model investiranja i pristup strateškom razvoju.\nZašto se Banka opredelila za Srbiju kao destinaciju za širenje?\nNaša grupacija prisutna je u Srbiji još od 1976. godine, kada smo osnovali predstavništvo u Beogradu. Od onda Banka Inteza pažljivo prati događaje u Srbiji, usredsređujući pažnju na sve političke, društvene i ekonomske novosti u regionu. Izgleda da je sada pravo vreme zahvaljujući političkoj stabilizaciji uočenoj u Srbiji, zajedno sa jasnijim, mada još u razvoju, pravnim okvirom i izgledima za obećavajući rast u budućnosti. Uočili smo snažno osećanje rešenosti tokom razgovora i razmene mišljenja sa državnim zvaničnicima i verujemo da će taj kvalitet, kojem su doprineli i vaši skoriji uspesi, pomoći Srbiji u ovoj fazi tranzicije i ubrzati njenu integraciju u širu evropsku zajednicu.\nMožete li malo šire da objasnite nastajanje Banke, naročito šta znači u vašim izveštajima rečenica da je "Banka Inteza prvi značajan italijanski odgovor na promene koje su nastale u ujedinjenoj Evropi"?\nRazmišljanje o Banci Inteza, kao odgovoru na promenljivo konkurentno okruženje u ujedinjenoj Evropi, predstavlja razumevanje da političke promene uklanjaju prepreke prošlosti koje su sprečavale kompanije u svim sektorima da se nadmeću pod uglavnom jednakim uslovima sa svojim odgovarajućim konkurentima širom Evrope. Spajanje Banke Komercijale Italijana i Banke Inteza u maju 2001. godine, kao i naknadno opredeljenje da se usvoji korporativni naziv Banka Inteza od 1. januara 2003. godine, obezbedili su osnivanje izuzetne bankarske franšize sa dobro poznatom usredsređenošću kako na domaće aktivnosti tako i na ostala polja na kojima Banka uspešno deluje. U tom smislu naša institucija je rešila da prvo racionalizuje, a potom i dograđuje svoj uspešan sistem centralno-evropskih investicija započetih u skladu sa logikom širenjem Evropske unije. Ovde posebno mislim na kupovinu banke Vseobecna Uverova Banka a.s. u Slovačkoj (2001), kupovinu Privredne banke Zagreb u Hrvatskoj (1999) i kupovinu većine deonica koju Banka Inteza tada još nije imala u Central-Juropian Internešenel benk u Mađarskoj (1998). Svaka od tih članica je kompletna banka sa visokim učešćem u skoro svim vrstama poslova kojima se komercijalne banke obično bave. Ovakva mreža banaka članica pokazala se kao jedna od najprofitabilnijih i najefikasnijih među konkurentima Banke Inteza u regionu. Tri članice Banke Inteza u Centralnoj i Istočnoj Evropi prikazuju procenu neto prihoda u 2004. godini, umanjenog po osnovu manjinskih udela, od 237 miliona evra od konsolidovane bilansne sume od 15 milijardi evra.\nKakvi su rezultati do sada postignuti u tom "odgovoru"?\nRezultati su značajni, a kao što je to definisano obavezama Banke prema brojnim akcionarima, sposobnost ostvarivanja postavljenih ciljeva i zadataka od ključnog je interesa za kredibilitet Banke Inteza. Banka se uspešno povukla iz Latinske Amerike da bi se koncentrisala na aktivnosti u Italiji i Istočnoj Evropi. U protekle tri godine Banka je izvršila rebalans strukture rizične aktive, smanjujući eksponiranje prema velikim korporacijama sa 23 na 15 odsto, a u korist eksponiranja prema poslovima sa stanovništvom, koje je poraslo sa 59 na 71 odsto. Ovako smanjen profil rizika postignut je u kombinaciji s povećanjem efikasnosti poslovanja od 8,3 odsto, što pokazuje odnos troškovi/prihod od 59 odsto.\nKakva je poslovna strategija Banke u Italiji i uopšte na tržištu?\nPoslovni plan 2003–2005. Banke Inteza jasno definiše viziju i ciljeve Banke. Ukratko, plan naglašava prioritete Banke: unapređenje kvaliteta sredstava, jačanje kapitala i koncept stvaranja vrednosti.\nOsnovni prioriteti Grupe Inteza, za koje se zalagala tokom prethodnih godina, u velikoj meri su postignuti. Naši modeli organizacije, usredsređeni na klijente, predstavljaju ključ uspeha u postizanju ovih ciljeva i omogućiće nam dalje unapređivanje naše profitabilnosti u budućnosti.\nDa li će Banka pratiti italijanske firme u nastupu na srpskom tržištu i koje su to firme?\nKao i u slučaju Srbije, značaj malih i srednjih preduzeća za italijansku privredu nije moguće dovoljno istaći. Ona predstavljaju značajno sredstvo za unapređenje privrednog rasta i otvaranje radnih mesta, kao i za regionalni i lokalni razvoj. U poslednje vreme, njihov preduzetnički duh doveo je u Srbiju već preko 150 italijanskih kompanija sa znatnim investicijama. Kao finansijska institucija, želimo da promovišemo naše pružanje pomoći malim i srednjim preduzećima i napore da obezbedimo bolji pristup informacijama, finansijskim i tehnološkim sredstvima da bismo pomogli svojim klijentima da nastupe na novim tržištima. To je bio slučaj u ostalim zemljama Centralne Evrope gde smo investirali, pa očekujemo da će tako biti i u Srbiji.\nDa li Banka Inteza može da bude faktor povezivanja ekonomskog prostora Zapadnog Balkana i njegove asocijacije sa ekonomskim sistemom Evropske unije?\nOvo pitanje jeste teško, ali je i opravdano. Iako nije naš posao da spajamo razne privredne zone na Balkanu, da bismo bili uspešni u svojim poduhvatima u Srbiji, mi moramo da podržimo i pomognemo taj kohezioni proces o kojem govorite. U tom smislu, cilj nam je da imamo takvu ulogu jer verujemo da bi širenje ekonomske sfere obezbedilo plodnije tlo za razvoj nacionalnih ekonomija u regionu i tako ubrzalo proces obezbeđivanja sigurnije i bolje budućnosti i za građane i za privredu. To je takođe i jedan u nizu elemenata koji bi olakšali proces za koji se mi zalažemo, pridruživanja Srbije Evropskoj uniji.\nDa li je Banka spremna da investira u privredu ili da učestvuje u privatizaciji nekih srpskih firmi?\nUvereni smo da namera da investiramo u Delta banku predstavlja snažnu poruku spremnosti Banke Inteza da investira u srpsku privredu. Moguće su i dodatne investicije u poslovanje banke kao i investicije u neke određene poslove. Što se tiče privatizacije drugih kompanija, naš posao je da informišemo svoje klijente o tome šta se gde događa, kada i kako, i da pomažemo svojim klijentima u prepoznavanju mogućnosti za koje su zainteresovani. Kako bismo i dalje učestvovali u procesu privatizacije bankarskog sektora, pažljivo ćemo procenjivati svaku mogućnost kada se pojavi.\nNa kakve poslove bi se Banka usmerila sa građanima, a na kakve sa privredom?\nRazumna struktura poslovanja u dva segmenta o kojima govorite zahteva detaljnu podelu postojeće baze klijenata i analizu njihovih odgovarajućih potreba. Bez ulaženja u detalje naših nalaza, nije tajna da dok se nadamo da ćemo moći da povećamo poverenje javnosti u bankarski sitem i učešće u privlačenju depozita, s druge strane bismo ciljali na obezbeđivanje stabilnih i dugoročnih sredstava koja bi se usmeravala prema klijentima u skladu sa specifičnim potrebama njihovog finansiranja. Banka Inteza namerava da stiče poverenje klijenata i uveri ih da su oni centar naše pažnje i to izvanrednim uslugama, pametnim proizvodima, aktivnim promovisanjem i unapređenom komunikacijom.\nKoji su to novi bankarski proizvodi koje građani Srbije mogu da dobiju dolaskom Banke Inteza?\nNaša iskustva iz Italije pokazuju da se interesi stanovništva najuspešnije zadovoljavaju kada su usluge pouzdane i isplative, proizvodi jednostavni i kada povezana ponuda proizvoda ima smisla. Samci u dvadesetim godinama koji su tek dobili posao, imaće različite potrebe za bankarskim uslugama od bračnih parova u četrdesetim godinama koji imaju školsku decu. Pravi izazov jeste biti u stanju da se pripremi paket proizvoda koji su zaista potrebni klijentu, ili posmatrano iz druge perspektive, obezbediti da klijenti budu svesni prednosti koje obezbeđuju dodatni proizvodi, kako u smislu upravljanja kućnim budžetom tako i u smislu jedinstvene cene svih uključenih usluga koje im olakšavaju život. Umesto jednostavnog naglašavanja koncepta novih proizvoda kojim bismo mogli otkriti naše tržišne poteze konkurenciji, nastojali bismo da se ozbiljno koncentrišemo na novi aktivni pristup dijalogu sa klijentima.\nOno što se lako može utvrditi to je činjinica da je Banka Inteza vodeća italijanska bankarska grupacija i jedan od najznačajnijih protagonista na evropskim finansijskim tržištima. Italijani je prepoznaju kao banku koja stalno uvodi nove usluge i u ritejlu i u korporativnom bankarstvu. U prvih devet meseci 2004. godine uvela je sedam novih proizvoda – usluga: Conto Intesa (namenjena domaćinstvima), Carta Intesa (nova kreditna kartica), Prest Intesa (krediti za građane do iznosa od 30.000 evra, dostupni za 48 sati), nove usluge u segmentu osiguranja: Conto Intesa Business (namenjen slobodnim profesijama, zanatlijama, trgovcima), Intesa Private Banking... Prema dostupnim podacima, sve velike italijanske korporacije su klijenti Banke Inteza, ali i stotine malih i srednjih preduzeća. U svim zemljama gde je prisutna Banka Inteza učešće italijanske privrede je znatno uvećano. A Banka Inteza već je prisutna u Hrvatskoj, Slovačkoj, Mađarskoj i Rusiji.


Dobar doručak za bolje ocene - Hej! magazin\nSavršeni desert- pečene jabuke\nDoručak se oduvek povezuje sa stanjem opšteg zdravlja i akutnim merama koncentracije i kognitivne funkcije. Međutim, do sada nije bilo čvrstih dokaza o vezi sa konkretnim školskim rezultatima.\nPrethodne studije u Velikoj Britaniji su pokazale da 14 odsto dece starosti između 7 i 15 godina preskače doručak, a da 30 odsto njih ne jede ništa do ručka. Pokazalo se i da je doručak uslovljen društvenim obrascem, pri čemu su deca nižeg ekonomskog statusa pod većim rizikom od negativnog ishoda po zdravlje.\nSmatra se da je ova studija, koju je predvodila Hannah Littlecott iz Centra za razvoj i procenu složenih mera za unapređenje javnog zdravlja (DECIPher) pri Univerzitetu u Kardifu, najveća studija do sada koja se bavi longitudinalnim uticajima na standardizovani školski učinak.\nStručnjaci za javno zdravlje sa Univerziteta u Kardifu u Velikoj Britaniji su u ovu studiju uključili 5.000 dece starosti između 9 i 11 godina iz preko 100 osnovnih škola.\nCilj im je bio da ispitaju vezu između unosa i kvaliteta doručka i naknadnih rezultata u procenama 6-18 meseci kasnije.\nOd đaka je zatraženo da naprave spisak sve hrane i pića koje su uneli u roku od 24 sata (uključujući dva doručka) i da naglase šta su jeli u određeno vreme prethodnog dana i za doručak tog dana kada su pravili spisak.\nBolji rezultati dece koja doručkuju\nPokazalo se da je nivo školskog učinka u značajnoj meri povezan ne samo sa brojem zdravih namirnica unetih tokom doručka, već i sa drugim navikama u ishrani, kao što su količina slatkiša, čipsa i voća i povrća unetih tokom preostalog dela dana.\nŠanse za ostvarivanje rezultata iznad proseka su bile i duplo veće kod učenika koji su imali doručak u poređenju sa onima koji nisu. Unos nezdravih namirnica kao što su slatkiši i čips tokom doručka, što je bio slučaj kod svakog petog deteta, nije imao pozitivan uticaj na školske rezultate.\nAutori kažu da postoje jaki dokazi da ono što učenici jedu utiče na njihov učinak u školi, što ima značajne implikacije za politiku obrazovanja i javnog zdravlja.\nŠto se tiče sastava doručka, oni navode da ima sve više dokaza da namirnice sa nižim glikemijskim indeksom, koje ravnomerno oslobađaju energiju tokom jutra, mogu da imaju pozitivno dejstvo na kognitivnu funkciju, zdravlje, mali broj izostanaka i školske rezultate.\nTim apeluje na škole da odvoje vreme i resurse za unapređenje zdravlja dece, navodeći da postoji “očigledna sinergija između zdravlja i obrazovanja”, kao i da uključivanje unapređenja zdravlja u osnovne ciljeve obrazovanja može da dovede do poboljšanja školskih rezultata.\nProf. Chris Bonell iz Instituta za obrazovanje pri Univerzitetskom koledžu u Londonu kaže da škole treba da se usmere ka zdravlju i obrazovanju svojih đaka kao komplementarnim a ne razdvojenim prioritetima.\nMnoge škole u Velikoj Britaniji nude đacima besplatan doručak, što je po rečima prof. Bonella važno sredstvo u podsticanju dobrih školskih rezultata kod dece zato što”ulaganje resursa u uspešne mere za unapređenje zdravlja takođe dovode do poboljšanja školskih rezultata”.\n“Povezivanje naših podataka sa onima o školskim rezultatima u realnom svetu nam je omogućila da obezbedimo čvrste dokaze o vezi između unosa doručka i dobrih rezultata u školi. Zato imamo dobar razlog da verujemo da će tamo gde škole uspeju da pronađu način da podstaknu đake koji ne doručkuju kod kuće da pojedu školski doručak doći do značajnog poboljšanja školskog učinka”, kaže koautor dr Graham Moore.\nDr Julie Bishop, direktorka za unapređenje zdravlja u Službi za javno zdravlje Velsa, kaže da će ovo istraživanje podržati škole koje razmatraju mere za unapređenje ishrane svojih đaka, što će biti korisno ne samo za njihovo zdravlje, već i za rezultate u školi.\nAutori predlažu dalja istraživanja o tome kako doručak i druge zdrave navike poboljšavaju akademski učinak, kao i slične studije među starijom decom, s obzirom da istraživanja pokazuju da se unos doručka smanjuje nakon osnovne škole.\nFoto: Guliver Thinksock


Žižović: Danas igraju dvije ponajbolje ekipe u BiH - PLBiH - Premijer liga BiH\nŽižović: Danas igraju dvije ponajbolje ekipe u BiH\nVečeras će derbi desetog kola Premijer lige BiH odigrati Zrinjski i Sarajevo.\nDerbi desetog kola m:tel Premijer lige BiH bit će igran danas u Mostaru, gdje će Zrinjski sa početkom u 18 sati ugostiti aktuelnog šampiona BiH, ekipu Sarajeva.\nDueli dva kluba uvijek su bili veoma atraktivni, nema sumnje da će tako biti i danas.\n“Očekuje nas možda i jedna od najtežih utakmica što se tiče prvenstva u ovom momentu obzirom da je Sarajevo aktuelni prvak, te da još uvijek nemaju poraz u ovoj sezoni. Nadamo se da ćemo mi srušiti tu tradiciju, upisati bodove i da ćemo doći u situaciju koju smo priželjkivali, a to je da smo pri samom vrhu tabele uz jednu dobru igru, zalaganje i kontinuitet u radu. I mi i Sarajevo smo na sjajan način predstavljali bh. fudbal u Evropi, sigurno je da se očekuje zanimljiva utakmica i šteta je što neće biti navijača, bar jedan dio, da svi zajedno možemo da pogledamo dvije ponajbolje bh. ekipe, bar po trenutnoj formi”, rekao je trener Mostaraca Mladen Žižović, prenosi Mondo, na održanoj konferenciji za novinare.\nSituacija oko raspoloživog igračkog kadra za mostarski klub nije idealna.\n“Barbarić i Bekić su sigurno van stroja, Filipović vrlo vjerovatno neće nastupiti u današnjoj utakmici. To su tri igrača koja su u ranijem periodu dala značajan doprinos, ali na nama je da nađemo najbolja rješenja za njihove izostanke. Koga nema, bez njega se može i mora, a sigurno je da ćemo tražiti pobjedu ko god igra i ko god istrčao na teren.”\nTražio se Zrinjski u prve četiri zvanične utakmice u novoj sezoni, postigao samo jedan gol za prvih 360 minuta, ali kako je vrijeme odmicalo, Žižovićevi igrači su hvatali zalet, te su od 16. augusta i poraza od Borca u Banjoj Luci (1:0) još samo jednom teren napustili poraženi – u Nikoziji.\n“Ohrabruje da na ovakav način dolazimo do igre i rezultata. U prethodnih sedam utakmica prikazali smo otprilike ono čemu težimo i što smo radili u proteklih 10-11 mjeseci, svakim treningom, svakom utakmicom. Nekad to dadne rezultat, nekad ne, ali kad imate ispravan stav i kada znate da ćete sigurno nekad naplatili ono što radite, sve je lakše. U prethodnih sedam utakmica postigli smo 21 pogodak, što je svakako moja, ali i želja svih nas koji smo u Zrinjskom. Da li ćemo to nastaviti da demonstriramo i u budućem periodu, ne znam, ali ćemo težiti tome”, istakao je strateg Plemića pred današnji duel 10. kola PLBiH.\nPrevious Damir Sadiković novi fudbaler KS Cracovia\nNext FK Borac se oglasio saopštenjem: Kome smeta jak Borac?


08/03/2022 - Ozonpress :: internet portal\n//8 marta, 2022\nInternet i prevare: Desetine ljudi namamljeno da rade za lažnu dizajnersku agenciju\nBBC Poziv preko Zuma imao je četrdesetak učesnika – ili su bar tako mislili ljudi koji su se uključili. Sastanak svih zaposlenih u glamuroznoj dizajnerskoj agenciji organizovan je da bi poželeli dobrodošlicu sve većem broju novih regruta kompanije. Ime joj je bilo Medberd,...\nDemanti Udruženja penzionera\nDana 06.03.2022. godine, objavili ste saopštenje grupe penzionera u vezi poslovnog prostora na Ljubić keju u ulici Prištinska br. 16. Navodi koje ste objavili su neistiniti i oštro protestvujem protiv objave, a da predhodno niste čuli mišljenje druge strane. Istine radi tražim da...\nUređivački odbor „Diplomatskog biltena“ dodelio je danas Nj.K.V. Princezi Katarini Medalju časti „Nadežda Petrović”, za zasluge u oblasti humanitarnog rada, povodom Međunarodnog dana žena i prvog izdanja ovog časopisa. Svečana dodela nagrada i promocija prvog broja „Diplomatskog...\nNj.K.V. Prestolonaslednik Aleksandar i Nj.K.V. Princeza Katarina svim ženama u Srbiji, Republici Srpskoj i širom sveta upućuju iskrene čestitke povodom Međunarodnog dana žena, želeći im napredak i sreću, uz poruku da su žene najjači stub našeg društva i da uvek treba da slede...\nPutnički voz, koji je jutros oko osam časova krenuo iz Kosjerića u Beograd, bio je zaustavljen u Valjevu zbog, kako su Danasu dojavili putnici koji su bili u tom vozu, „Vučićevog prisutva početku gradnje fabrike Bicerbe u tom gradu„. Putnici su se, kako on svedoči,...\nPripadnici Ministarstva unutrašnjih poslova u Čačku, po nalogu nadležnog tužilaštva, podneće krivičnu prijavu protiv tridesetosmogodišnje žene iz Čačka, zbog postojanja osnova sumnje da je izvršila krivično delo ugrožavanje bezbednosti javnog saobraćaja. Ona se sumnjiči da je,...\nGetty Images Dok se u Srbiji očekuje sednica Kriznog štaba na kojoj će biti reči o ukidanju mera, u Belgiji su nadležni već povukli takav potez, a iz Mozambika stiže vest da prvi put od marta 2020. nije bilo novih slučajeva zaraze na dnevnom nivou. Epidemijska slika u Srbiji se,...


Potpisan ugovor o saradnji sa Naučno-tehnološkim parkom Beograd – Loud Crowd\nLoud Crowd i Naučno-tehnološki park Beograd (NTP) potpisali su 6. aprila 2021. godine ugovor o pružanju usluga u cilju realizacije projekta “Tehnopark Srbija 2 – podsticanje izvoza kroz razvoj tehnoloških parkova”.\nUgovor predviđa pružanje ekspertskih usluga Loud Crowd tima za davanje podrške u ovladavanju znanjima, kreiranju i sprovođenju crowdfunding kampanja namenjenih startapima i članovima naučno-tehnoloških parkova u Beogradu, Nišu i Čačku.\nAngažovanje Loud Crowd eksperata u oblasti crowdfundinga radi realizacije radionica za startape i članove sva tri NTP, neophodno je kako bi učesnici projekta ovladali osnovnim znanjima iz crowdfundinga u cilju ubrzanja napretka i pristupa alternativnim izvorima finansiranja. Takođe, projektom je predviđeno i održavanje savetodavnih sesija sa startapima i članicama NTP, u cilju dobjanja direktne ekspertske podrške za kreiranje strategija i vođenje crowdfunding kampanje u skladu sa specifičnostima poslovnog modela svakog startapa.\nPodrška Loud Crowd-a ovom projektu odnosi se na realizaciju minimum tri radionice za startape i članove NTP, uz nekoliko ekspertskih sesija kroz koje će biti podržano minimalno pet startapa i članova NTP za pokretanje sopstvenih kompanija.\nRadujemo se prilici da znanje i iskustvo našeg tima podelimo sa članovima i startapima u okviru naučno-tehnoloških parkova.